Početak rada prvog „Zatvorenog distributivnog sistema“ u Srbiji\n„Energetika“ DOO Kragujevac je 1. marta 2021. godine postala operater prvog zatvorenog distributivnog sistema u Srbiji. Zatvoreni distributivni sistem je formiran i funkcioniše prema jasnim, transparentnim i nediskriminatornim principima za siguran, ekonomičan i pouzdan rad i pristup.\nU okviru ZDS-a snabdeva se ukupno 23 potrošača, a za sada, se svi potrošači snabdevaju električnom energijom od strane dva snabdevača. Planirana količina električne energije koja u periodu od godinu dana treba da protekne u okviru ZDS-a je oko 40 hilјada MWh.\nSvim potrošačima koji se snabdevaju električnom energijom u okviru ZDS-a omogućen je integrisan metod merenja potrošnje električne energije, tako da će svaki potrošač imati detalјan uvid u strukturu svoje potrošnje. Imajući u vidu da se, uglavnom, radi o industrijskim potrošačima, takav način registrovanja im omogućava da bolјe upravlјaju svojom potrošnjom, odnosno troškovima vezanim za električnu energiju.\nU narednom periodu očekujemo povećanje broja potrošača, a takođe napominjemo da smo otvoreni za saradnju sa novim snabdevačima koji ispunjavaju uslove prema važećoj zakonskoj regulativi u oblasti energetike.


Još jedan uhapšen zbog pokušaja otmice dede Jelene Đoković\nTanjug 29. jula 2018. 16:06\nBEOGRAD – Ministarstvo unutrašnjih poslova saopštilo je danas da su njegovi pripadnici uhapsili D. J. (1980) zbog postojanja osnova sumnje da je počinio krivično delo iznuda u pokušaju.\nOn se sumnjiči da je zajedno sa B. M. (1982), koji je već uhapšen, oko 3 sata ujutru ušao u kuću 80-godišnjeg muškarca u Ljigu od koga su, kako se sumnja, iz novčanika uzeli oko 26.000 dinara i jedan mobilni telefon, navodi se u saopštenju.\nU saopštenju MUP-a navodi se da je D.J. osumnjičen da je zajedno sa B. M. koji je već uhapšen, oko 3 sata ujutru ušao u kuću 80-godišnjeg muškarca u Ljigu od koga su, kako se sumnja, iz novčanika uzeli oko 26.000 dinara i jedan mobilni telefon, navodi se u saopštenju.\nKo je pokušao da otme dedu Jelene Đoković?\ndeda Jelene Đoković


SNS: Pančevo jedini grad u Srbiji koji mladima daje besplatne vaučere mladima sa kojima mogu posećivati sve kulturne manifestacije - Radio televizija Pančevo\n13. septembra 2019. 13. septembra 2019. 0779\nModel podele besplatnih vaučera primenjuje se u Italiji, što je lokalna samouprava u Pančevu na čelu sa Srpskom naprednom strankom, „preuzela“ i što godinama uspešno sprovodi. Član Gradskog veća i predsednik Saveta za kulturu Srpske napredne stranke Nemanja Rotar pozvao je sve koji su napunili 18 godina da dođu i u Gradskoj upravi, u kancelariji 204 preuzmu vaučere u visini od 3000 dinara koje mogu da koriste za posetu svih kulturnih događaja, odnosno sadržaja u Pančevu i mesnim zajednicama.\nRotar je naglasio da gradska vlast i Srpska napredna stranka teže ka univerzalnim i tradicionalnim vrednostima što žele da prenesu i na mlade. On je obišao sve škole i upoznao nove punoletne učenike o vaučeru.\nRotar je ponovio da je odziv mladih dobar, i da je Pančevo jedini grad u Srbiji koji mladima deli vaučere. „ Dolazili su nam naši prijatelji iz gradova sa kojima smo zbratimljeni kao i prijatelji iz republike Srpske koji žele da ovaj model saživi i kod njih“ zaključio je Nemanja Rotar.


Početak/Zdravlje/U Vojnoj bolnici u Nišu nema liste čekanja\nU Vojnoj bolnici u Nišu nema liste čekanja za preglede i operacije vojnih osiguranika, kaže pukovnik doktor upravnik ove ustanove, Veljko Milić. Dodaje da Vojna bolnica radi punim kapacitetom i da se nada da će ugovor sa Republičkim fondom za zdravstveno osiguranje uskoro biti potpisan kako bi njihovi lekari mogli da leče i civilno stanovništvo.\nKazao je i da očekuje početak renoviranja Vojne bolnice što bi značajno uticalo i na kvalitet lečenja pacijenata.\n„Ugovor sa Republičkim fondom za zdravstveno osiguranje, nažalost, još uvek nemamo. Krajem godine smo uložili napore i nadamo se da će oni uroditi plodom i da ćemo dobiti ugovor sa RFZO i da će i svi osiguranici iz civilnog sektora moći da se leče u Vojnoj bolnici. Trenutno zbrinjavamo sve vojne osiguranike kao i civilne osiguranike koji za sada, nažalost, iz svojih sredstava moraju da plate preglede i dijagnostičke procedure. Ukoliko postignemo dogovor i sklopi se ugovor sa RFZO, sve pacijente koji budu upućeni kod nas zbrinućemo u toku jednog dana i da ne bude čekanja“, kaže pukovnik doktor Veljko Milić.\nDodaje da se očekuje i renoviranje Vojne bolnice, a sam projekat je vredan 7 miliona evra.\n„Očekujemo da se realizuje projekat renoviranja Vojne bolnice.Sredstva su za to izdvojena i u kontaktu smo sa Kancelarijom za javna ulaganja Vlade Republike Srbije tako da verujemo da će radovi biti započeti vrlo brzo. Biće to jedna od najznačajnijih investicija u istoriji Vojne bolnice“, istako je pukovnik doktor Veljko Milić.\ncivilno stanovnistvo lečenje lista čekanja Vojna bolnica


Burch univerzitet ponovio uspjeh u procesu akreditacije - Akta.ba\n10.02.2020. 10:34 / Izvor: Akta.ba\nUspješno je završen još jedan redovan proces akreditacije, odnosno reakreditacije, Internacionalnog Burch univerziteta kao visokoškolske obrazovne institucije od strane Ministarstva za obrazovanje nauku i mlade Kantona Sarajevo, a po preporuci Agencije za razvoj visokog obrazovanja i osiguranja kvaliteta BiH\nU rješenju o akreditaciji, koja će trajati narednih 5 godina, navedeno je da Internacionalni Burch univerzitet ispunjava svih deset kriterija koji se analiziraju u procesu akreditacije, devet u potpunosti, a jedan znatno, što ga čini najbolje ocjenjenim univerzitetom u našoj zemlji.\nAkreditacijom je ponovo potvrđeno da je Internacionalni Burch univerzitet jedan od vodećih Univerziteta u BiH koji prati trendove razvoja visokog obrazovanja u Evropi i svijetu, te da omogućava kvalitetno obrazovanja svojim studentima kako bi bili uspješni i prepoznatljivi na tržištu rada kao kreativni, inovativni i sa kritičkim razmišljanjem.\nUniverzitet hrabro korača u ostvarivanju ciljeva koji podrazumijevaju pomjeranje granica bh obrazovanja, gdje se u fokus stavlja student i njegove potrebe, sa akcentom sticanje praktičnog iskustva u saradnji sa javnim i privatnim kompanijama. Također, Burch univerzitet nastavlja sa procesom razvoja poduzetničkog univerziteta kao jedinog takvog u BiH koji će doprinjeti razvoju bh ekonomije.\nOvom kao i nedavno dodjeljenom britanskom akreditacijom ASIC, Internacionalni Burch univerzitet je još jednom potvrdio svoje uspješno djelovanje kao visokoškolska obrazovna institucija, te se obavezao na dalje unaprijeđenje svih obrazovnih i naučnoistraživačkih aktivnosti u zemlji i svijetu.


U uslovima poslovanja na međunarodnom tržištu kvalitet igra značajnu ulogu ne samo u obezbeđivanju novih tržišta, već i u zadržavanju postojećih. Danas kupci ne samo da očekuju kvalitetan proizvod, već zahtevaju i dokaz da je kompanija sposobna da proizvede kvalitetne proizvode ili pruži kvalitetnu uslugu. Obezbeđivanje ovog dokaza trebalo bi da predstavlja prioritetni cilj za svaku kompaniju koja drži do svog imidža i ima visoke pretenzije kada je reč o novim tržištima.\nPokazatelji kvalitetnog rada u kompaniji Đurđević ogledaju se u poštovanju sledećih principa koje prate sertifikati ISO 9001:2000 i HACCP.\nInvesticije u ovoj godini obuhvataju ulaganja u novi pogon za sterilizaciju, kupovinu novih laktofriza, hladnjače i nove laboratorije. Dobijanje sertifikata IFS omogućava izvoz u države Evropske unije, a koji imaju samo još dve mlekare u Srbiji.\nImperativ kompanije su evropski proizvodni trendovi, koje prate proizvodni pogoni površine od 15.000 m², od kojih je važno naglasiti:\n- savremena linija obrade krupne stoke kapaciteta od 20 jedinica na sat\n- mašinska obrada gotovih proizvoda kapaciteta do 10 tona dnevno\n- komore za duboko zamrzavanje kapaciteta do 1000 tona\n- magacinski prostor koji u celosti obezbeđuje potrebe za kvalitetnim skladištenjem sirovina, repromaterijala, poluproizvoda i gotovih proizvoda kompanije.\nIndustrija hrane Đurđević može se pohvaliti sa pet naučnih radova koji su objavljeni u međunarodnim publikacijama, peharima za proizvodnju svežeg mesa i mlečnih proizvoda sa leskovačkog, novosadskog i budvanskog sajma i Kulenijade.


NDMBGD: Fašistički grafiti na zgradi kulturnog centra\nBeta 11. maja 2021. 09:45\nPokret Ne davimo Beograd zatražio je danas od nadležnih da reaguju na fašističke pretnje i vandalizovanje kulturnog centra Magacin i Kreativno edukativnog centra za osobe sa invaliditetom.\n„Zidovi u Kulturnog centra Magacina su danas osvanuli išarani fašističkim simbolima i pretnjom na jednom od zidova. Ovo nije prvi put da se fašistički simboli pojavljuju oko ovog prostora, ali je prvi put da se neofašisti direktno obraćaju umetnicima koji u ovom prostoru stvaraju, porukom sa zida“, navodi se u saopštenju.\nTaj pokret smatra da ekspanzija ispisivanja takvih grafita pokazuje da nadležne institucije ne radi svoj posao i da je primer za to zakasnelo reagovanja na ispisivanje fašističkih simbola na grobnici Narodnih heroja na Kalemegdanu.\n„Ne davimo Beograd zahteva od nadležnih organa da sprovode zakon koji zabranjuje isticanje fašističkih simbola i veličanje fašističke i nacističke ideologije. Zahtevamo da nadležni reaguju i zaštite gradjane i gradjanke od neofašističkog delovanja, govora mržnje i pretnji. Grad Beograd mora da očisti i prekreči sve neofašističke grafite gde to može da se uradi sa postojećom opremom. I u javnim prostorima i na zidovima“, navodi se u saopštenju.\nVojska Srbije izvela najveću vežbu u noćnim uslovima (FOTO)\nRadovi na ulici Braće Jerković biće gotovi do 1. septembra\nDanas za osmake ispit iz matematike, ministar: Jučerašnje…\nZa nazive ulica u Čačku predloženi i glumci, pisci,…


Produžen rok za Delta Biznis Inkubator do nedelje 17. juna u ponoć - Ozonpress :: internet portal\nTag: biznis, Delta, inkubator, produžetak, rok\nU želji da što većem broju zainteresovanih za program Delta Biznis Inkubator omogućimo da prijave svoje start ap ideje, produžen je rok za prijavu do nedelje 17. juna u ponoć.\nSvi zainteresovani mogu da se prijave isključivo preko sajta www.deltabiznisinkubator.rs\nSvi timovi koji se prijave dobiće do 3. jula povratnu informaciju da li prolaze u drugi krug selekcije. Odabrani timovi će svoje start ap ideje braniti pred komisijom u ponedeljak 9.jula. Komisija će odlučiti ko ulazi u program Delta Biznis Inkubator, koji počinje 16. jula i traje do 15. oktobra.\nDelta Biznis Inkubator je tromesečni program koji pomaže start apima iz oblasti nekretnina, poljoprivrede, logistike ili distribucije da razviju i unaprede svoj proizvod ili uslugu uz Deltine resurse: znanje, mentorstvo, finansije i poslovne kontakte.


Srbija prihvatila sugestije MMF-a o zapošljavanju u javnom sektoru | Radio Delta 89.5\nSrpske vlasti prihvatile su sugestiju Međunarodnog monetarnog fonda da posle prestanka važenja Zakona o maksimalnom broju zaposlenih definišu novi sistem kontrole zapošljavanja, koji će obezbediti srednjoročno planiranje za sve institucije javnog sektora, piše „Blic“.\nPozivajući se na izveštaj MMF u koji je imao uvid, Blic piše da to praktično znači da MMF smatra da još nije vreme da se ukinu svi mehanizmi nadzora nad prijemom u javne službe i da bi ubuduće određivanje maksimalnog broja zaposlenih trebalo da se radi za pet, a ne kao do sada za godinu dana.\nU izveštaju se konstatuje da je dosadašnji sistem bio dobar, ali i da je istovremeno ispoljio manjkavosti koje je potrebno promeniti.\n„Sistem dosadašnjeg zapošljavanja se oslanjao na rad na određeno vreme i ugovorne pozicije, što je uslovljavalo nesigurnost, ali i manjak osoblja za pojedine oblasti“, piše u izveštaju MMF.\nBeogradskom listu je u Vladi Srbije rečeno da su srpske vlasti prihvatile ove, ali i druge sugestije MMF, i da su predstavnike te međunarodne organizacije obavestile da se radi na novom sistemu kontrole.\n„MMF je uočio da je manjkavost kod dosadašnjeg sistema određivanja maksimalnog broja zaposlenih u javnim službama bila vezana pre svega za prijem ljudi na određeno vreme, što je za posledicu imalo nesigurnost i napuštanje javne službe“, rekli su „Blicu“ iz Nemanjine 11.\nPrethodni članakNovosadski noćni bazar u subotu na Ribljoj pijaci\nSledeći članakTripl-dabl Jokića, rezervista Bjelica dvocifren


Ljajić turskim tekstilcima predstavio pogodnosti za ulagače – Radio Televizija Novi Pazar\nLjajić turskim tekstilcima predstavio pogodnosti za ulagače\nOctober 19, 2018 N A 604 Views\nPotpredsednik Vlade, ministar trgovine Rasim Ljajić sastao se u Istanbulu sa vlasnicima firmi iz Asocijacije proizvođača tekstila Turske, zainteresovanim za pokretanje proizvodnje u Srbiji.\nKako je saopštilo njegovo ministarstvo, Ljajić je tom prilikom predstavio pogodnosti za ulagače u Srbiji, dodajući da je Srbija vodeća u regionu po privlačenju stranih investicija.\nLjajić je istakao da je u poslednje tri godine u Srbiji veliki broj turskih kompanija iz oblasti tekstilne industrije započeo proizvodnju i da većina razmatra povećanje kapaciteta, što je ocenio kao jasan pokazatelj dobre poslovne klime u Srbiji.\nPredsednik Asocijacije Mustafa Gultepe rekao je da je Srbija nova investiciona destinacija za tekstilne kompanije iz Turske, posebno ističući pozitivna iskustva njihovih članova koji već posluju na srpskom tržištu.\nTokom sastanka, vlasnici dve kompanije iz ove asocijacije najavili su da će već naredne nedelje doći u Srbiju i posetiti nekoliko lokacija i fabričkih hala, u cilju razmatranja mogućnosti za pokretanje proizvodnje.\n← Prijepoljci se upoznali sa programom liste “Vakat je”\nBošnjačka stranka za polumesec na zastavi Crne Gore →


Ukucajte matični broj i saznajte svoj dug za porez | EpicentarPress\nSutra prskanje protiv krpelja\nHadži - Prodanova pećina otvorena za posetioce\nGradska biblioteka Čačak: Besplatna članarina za odlične učenike\nČačak: Uhapšen osumnjičeni za napad na devojčicu i ženu\nUkucajte matični broj i saznajte svoj dug za porez\nDatum: 25.09.2018. 18:05\nOd 1. januara građani i firme imaće elektronski uvid u svoje poreske obaveze na samo jednom internet portalu. Unosom JMBG znaće se dugovanja za namete za imovinu, ekotakse... Objediniće se svih 145 poreskih uprava\nGrađani će, od 1. januara iduće godine, jednostavnim unosom JMBG na određenom portalu moći da dobiju uvid u sve poreske obaveze i dug po tom osnovu. Ova usluga će biti omogućena i firmama koje će podatke dobijati unosom jedinstvenog poreskog PIB broja. Kako za "Novosti" navodi Mihailo Jovanović, direktor Kancelarije za IT i elektronsku upravu, rad na prebacivanju lokalnih baza podataka u jedinstveni informacioni sistem je uveliko u toku.\n- Podigli smo centralni server i opremu i sve baze podataka lokalnih samouprava, a ima ih ukupno 145, koliko je i lokalnih poreskih administracija, objedinjujemo na jednom mestu - ističe Jovanović.\n- Potom pravimo novi softver, gde će se moći, na jednom portalu, jednostavnim upisom JMBG za građane ili PIB za firme dobiti uvid u sve obaveze po osnovu poreza na imovinu i drugih izvornih javnih prihoda.\nOvo će važiti za teritoriju cele Srbije istovremeno. Opštine i gradovi će, kako ističe Mihailo Jovanović, i dalje da rade kao do sada - izgledaće da rade u svojim lokalnim sistemima, iako će raditi u sistemu u Beogradu.\n- Lokalne samouprave zadržaće i svoju autonomnost i svoje specifičnosti, jer iznosi poreza nisu isti za svaku opštinu - objašnjava Jovanović.\nU jedinstvenom centralnom sistemu, osim poreza na imovinu, nalaziće se i podaci o samodoprinosima i ekološkim i komunalnim taksama.\nO porezu na imovinu i drugim izvornim javnim prihodima jedinice lokalne samouprave brinu od 2007. godine, u okviru lokalnih poreskih administracija. Sada je na snazi "obrnuti" proces - podaci se centralizuju, formira se savremeni jedinstveni informacioni sistem na inicijativu predsednice Vlade Ane Brnabić, na čemu intenzivno rade stručnjaci iz njenog kabineta, Kancelarije za IT i e-upravu i predstavnici svih lokalnih poreskih administracija.\nNovi sistem će centralizacijom podataka građanima i privredi omogućiti da "na klik" vide sve svoje poreske obaveze na teritoriji Republike Srbije kao i da elektronskim putem podnesu prijavu za utvrđivanje poreza na imovinu.\nRukovodilac odseka za lokalnu poresku administraciju u Opštini Vrnjačka Banja Snežana Miljević ističe veliki značaj centralizacije ovih podataka i za rad opštinskih uprava.\n- Opštine će i dalje naplaćivati svoje poreze, ali taj objedinjeni sistem mnogo znači za svakodnevni rad, jer ćemo moći lako da pristupimo podacima i pribavimo svu potrebnu dokumentaciju. To, dalje, znači da u sistemu obrade nećemo obveznike vraćati zahtevajući da nam donesu dodatnu dokumentaciju. Već ćemo podacima moći da pristupimo sami, što će znatno skratiti ceo postupak - objašnjava Snežana Miljević.\nOpštinske poreske uprave će, praktično, imati pristup katastru, podacima o socijalnom i zdravstvenom osiguranju, ali i MUP-u za određene podatke koji su neophodni za utvrđivanje poreza na imovinu za pojedine poreske obveznike.\nProblema sa nedostajućim JMBG u ovoj opštini nemaju.\n- Vrnjačka Banja je jedna od 44 opštine koja trenutno učestvuje u projektu reforme poreza na imovinu za šta ima pomoć švajcarske ambasade. Imamo tehničku podršku za sređivanje baze podataka i širenje obuhvata baze, tako da smo svoju bazu podataka prilično sredili - navodi Snežana Miljević.\nLokalnim administracijama koje su radile u zastarelim sistemima, prelazak na novi sistem bi trebalo da donese brži, precizniji i kompletniji rad, kao i bolju naplatu izvornih javnih prihoda. Švajcarska vlada je za prenos podataka i prelazak na novi sistem obezbedila donaciju od 3.000 švajcarskih franaka svakoj jedinici lokalne samouprave.


Fudbaleri “Slobode” remizirali u Staroj Pazovi, “Kozara” pobedom završila jesenji deo – Kikinda Online News – Kikinda Online News\nFudbaleri “Slobode” iz Novih Kozaraca remizirali su sa 1:1 na gostovanju u Staroj Pazovi sa ekipom “Jedinstva” i tako završili jesenji deo šampionata. Domaći su poveli, ali su Kozarčani ipak uspeli da preuzmu inicijativu i tako dođu do izjednačenja. Nakon toga, “Sloboda” je u par navrata i sa igračem više na terenu imala prilike da čak i rezultatski prestigne protivnika, ali to se nažalost nije dogodilo. Sa 11 osvojenih bodova i na 18. poziciji na tabeli fudbaleri “Slobode” idu na zasluženi odmor, a nakon toga slede pripreme za nastavak prvenstva.\nFudbaleri “Kozare” iz Banatskog Velikog Sela uspeli su da ostvare pobedu u poslednjem kolu jesenjeg dela savladavši ekipu “Dunava” iz Starih Banovaca na svom terenu sa 6:1. Nakon lepog otvaranja, Velikoselčani su uspeli da ostvare vođstvo već u polovini prvog poluvremena, tako da se protivnik ništa nije pitao. U drugom poluvremenu protivnička ekipa uspela je da dođe do izjednačenja što ni u jednom momentu nije pokolebalo fudbalere “Kozare” da nastave sa lepim akcijama i kontra napadima za konačan rezultat.\nVelikoselska “Kozara” jesenji deo prvenstva završila je na 17. poziciji na tabeli sa osvojenih 21 bodova. Nakon odmora, Velikoselčani nastavljaju sa pripremama za nastavak takmičenja, a ambicije su im da se uz dodatna pojačanja zadrže u ovom stepenu takmičenja.


Štampanje propratnih sadržaja, beležaka ili slajdova - PowerPoint\nŠtampanje propratnih sadržaja, beležaka ili slajdova\nBilo da želite da štampate propratni sadržaj, stranice sa napomenama ili slajdove, došli ste na pravo mesto.\n(Ako tražite informacije o dizajniranju propratnih sadržaja, na primer, kako da podesite rasporede i položaj slajdova odnosno promenite zaglavlja, podnožja ili pozadinu, pogledajte članak Kreiranje ili promena propratnog sadržaja prezentacije.)\nSlika: Raspored „3 slajda“ za propratne sadržaje uključuje redove za hvatanje beležaka.\nU okviru Štampač kliknite na strelicu nadole i izaberite štampač sa liste.\nAko ne vidite naveden nijedan štampač: Moraćete da ga dodate na sledeći način:\nIzaberite stavke Start > Postavke > Uređaji > Štampači i skeneri\nOtvorite kontrolnu tablu. Izaberite stavke Hardver i zvuk > Dodavanje štampača > Dodavanje mrežnog, bežičnog ili bluetooth štampača > Dalje\nAko nemate mrežni ili bežični štampač za povezivanje: Trebalo bi da se uverite da je štampač priključen na računar. Detalje potražite u dokumentaciji štampača.\nIzaberite šta i kako odštampati\nU okviru Postavke, pojavljuje se između četiri i šest pravougaonika sa strelicama nadole, u zavisnosti od vrste štampača koji ste izabrali u gorenavedenoj proceduri. Ovi pravougaonici vam daju opcije za štampanje.\nOdaberite slajdove koje želite da odštampate: U okviru Postavke, kliknite na strelicu nadole na prvom pravougaoniku i odaberite neku opciju:\nAko odaberete opciju Prilagođeni opseg, unesite određene slajdove ili opseg slajdova u polje Slajdovi. Na primer, 1,3,5-12.\nAko imate neke skrivene slajdove u prezentaciji, opcija Štampanje skrivenih slajdova je aktivna i možete da je izaberete.\nOdaberite raspored za štampanje: U okviru Postavke, kliknite na strelicu nadole na drugom pravougaoniku. Sličice koje vidite prikazuju pregled izgleda stranica nakon štampanja.\nDa biste odštampali napomene slajda za govornika ili kao propratne sadržaje za korisnike, izaberite stavku Stranice sa napomenama u okviru Raspored za štampanje. Ova opcija štampa jedan slajd po stranici sa svim vašim napomenama ispod njega.\nOdaberite način organizovanja odštampanih listova: U okviru Postavke, kliknite na strelicu nadole pored stavke Upareno ili Nije upareno, a zatim izaberite željenu opciju.\nOdaberite šemu boja za otisak: U okviru Postavke, kliknite na strelicu nadole na poslednjem pravougaoniku, a zatim izaberite neku opciju.\nSaveti za štampanje u boji, skali sivih tonova ili čistoj crno-beloj tehnici:\nAko odaberete opciju boje, ali nemate štampač u boji\nAko nemate štampač u boji ili ne zahtevate otisak u boji, izbor opcije Skala sivih tonova štampa sve objekte na stranici u nijansama sive. U skali sivih tonova, objekti kao što su grafikoni i tabele pojavljuju se jasniji i uredniji nego što bi bili pri odabiru opcije Boja na štampaču bez boje.\nOva opcija štampa slajdove u crno-beloj tehnici. Nema nijansi sive boje. Kao rezultat toga, neki objekti u temi dizajna slajda, kao što su reljefni tekst i efekti senke, neće biti odštampani. Tekst se štampa u crnoj tehnici čak i ako ste odabrali sivu kao prvobitnu boju teksta.\nU okviru Postavke, ako vaš štampač ima tu mogućnost, pojaviće se još dve opcije – jednostrano naspram dvostranog štampanja i povezani naspram nepovezanih skupova otisaka.\nOpcije za povezano i nepovezano zavise od štampača.\nU polje Kopije na vrhu unesite željeni broj kopija, a zatim kliknite na dugme Odštampaj.\nOdštampani propratni sadržaji: Dodavanje ili uklanjanje numerisanja slajdova\nOva funkcija je dostupna samo pretplatnicima na Office 365.\nU programu PowerPoint za Office 365 (počev od verzije 1810), odštampani propratni sadržaji podrazumevano uključuju broj slajda ispod svake slike slajda.\nOvu opciju možete da isključite tako što ćete otići na stavke Datoteka > Opcije > Napredno > Štampanje. Opozovite izbor opcije pod imenom Odštampaj brojeve slajdova na propratnim sadržajima.\nPogledajte članak Štampanje i pregled pre štampanja da biste dobili informacije o funkcijama pregleda.\nAko imate problema sa mogućnošću štampanja, pogledajte članak Dugme „Odštampaj“ i neke postavke štampača nisu dostupni.\nViše informacija o štampanju u programu PowerPoint potražite u sledećim člancima:\nKreiranje ili promena propratnog sadržaja prezentacije\nŠtampanje prezentacije u crno-beloj tehnici ili u skali sivih tonova


Rođendanske čestitke koje prijaju - jugsport.net\nLebane: Uprava FK Radana na čelu sa predsednikom Nebojšem Stankovićem i sportskim direktorom Dragananom Momirovićem i fudbalerima ovog kluba na čelu sa prekaljenog fudbalskog borca Milivije Stojanovića glavnim inicijatorom ovog događja, organizovali su u prostorijama ovog kluba zajedničko druženje u čast mog rođendana.\nOvo je još jedan dokaz za one neverne tome da ih obostrano demntujemo da je sardnja medija i FK Radana u poslednje vreme na obostrano zadovoljstvo izuzetno dobro i tako bi trebalo da bude ubuduće, jer takva sardanja je obostarno korisna za klub i medije.\nBio sam pomalo iznenađen kada sam pozvan da posle treninga (četvrtak) budem u službene prostorije i da je Uprva kluba, igrači žele da mi javno čestitaju rođendan. Pozivu sam se sa zadovoljstvom odazvao, bio sam pomalo dirnut pažnjom. U ime igrača Milivoje Stojanović mi je uručio klupsku majcu koja će se naći u kolekciju ostalih klubova sa kojima imam dobru saradnju na čitavom jugu Srbije.\nKlub u kome sam proveo decenije kao igrač, radnik, novinar ovakav gest me na neki način obavezuje da još više, bolje i što češće pišem na stranicama mog portala. Nadam se da će to biti uglavnom uspesi ovog uglednog fudbalskog kolektiva sa popularne takozvane „ južne pruge“ gde se ovaj klub kotira na visokom mestu.


Vijesti iz DKP\n> Vijesti iz DKP\nOglas za angažovanje lokalnog osoblja\nPotpisan sporazum o saradnji u oblasti turizma između Crne Gore i San Marina\nAmbasador Crne Gore u Italiji i San Marinu Antun Zbutega i ambasadorka Republike San marino u Italiji Daniela Rotondaro potpisali su danas Sporazum između Vlade Crne Gore i Vlade Republike San Marinoo saradnji u oblasti turizma, koji predstavlja prvi bilateralni sporazum između dvije države.\nAmbasador Branko Milić predao akreditivna pisma predsjedniku Islamske Republike Iran\nIzvanredni i opunomoćeni ambasador Crne Gore u Islamskoj Republici Iran, na nerezidentnoj osnovi, sa sjedištem u Ankari, Branko Milić predao je akreditivna pisma predsjedniku te države Hasanu Rohaniju.\nSkoplje: Organizovano Podgoričko veče\nAmbasada Crne Gore u Republici Makedoniji u saradnji sa Nacionalnom turističkom organizacijom Crna Gora i Turističkom organizacijom Podgorica organizovali su Podgoričko veče u Skoplju.\nAnkara: Održane četvrte bilateralne političke konsultacije MVPEI Crne Gore i MVP Turske\nČetvrte bilateralne političke konsultacije Ministarstva vanjskih poslova i evropskih integracija Crne Gore i Ministarstva vanjskih poslova Republike Turske održane su juče u Ankari.\nSAD: Održan prijem povodom početka procesa pristupanja Crne Gore NATO-u\nU organizaciji Ambasade Crne Gore u SAD i Crnogorskog kokusa u Kongresu SAD u Kongresnoj biblioteci u Vašingtonu održan svečani prijem povodom početka procesa pristupanja Crne Gore NATO-u. Domaćini prijema su bili ambasador Crne Gore u SAD Srđan Darmanović i predsjedavajući Crnogorskog kokusa kongresmen Dag Lamborn.\nSkoplje: „Zajedničko djelovanje u procesu upravljanja migracijama - Jačanje koordinacije centralnog i lokalnog nivoa”\nMeđunarodna konferencija “Zajedničko djelovanje u procesu upravljanja migracijama- Jačanje koordinacije centralnog i lokalnog nivoa”, organizovana je u okviru crnogorskog predsjedavanja MARRI-jem, 17. marta 2016. godine u Skoplju.\nAmbasador Veselin Šuković odlikovan ordenom „Velikog krsta Reda Piano“\nAmbasador Crne Gore pri Svetoj Stolici Veselinu Šukoviću odlikovan je u Apostolskoj palati u Vatikanu papskim ordenom „Velikog krsta Reda Piano“.\nAmbasador Gordan Stojović predao akreditivna pisma predsjedniku Istočne Republike Urugvaj\nAmbasador Crne Gore u Republici Argentini, Gordan Stojović predao je akreditivna pisma predsjedniku Istočne Republike Urugvaj, Tabareu Vaskesu čime je stupio na dužnost ambasadora Crne Gore u Istočnoj Republici Urugvaj, na nerezidentnoj osnovi.\nBeč: Potpredsjednik Vlade Igor Lukšić se sastao sa generalnim sekretarom OEBS-a Lambertom Zanijerom\nPotpredsjednik Vlade i ministar vanjskih poslova i evropskih integracija Igor Lukšić boravi u radnoj posjeti međunarodnim organizacijama sa sjedišem u Beču. Drugog dana posjete, potpredsjednik Lukšić se sastao sa generalnim sekretarom Organizacije za evropsku bezbjednost i saradnju (OEBS) Lambertom Zanijerom.\nSaopštenje: Ambasador Vladimir Radulović sastao se sa predsjednikom donjeg Doma parlamenta Belgije Sigfrid Brakeom\nAmbasador Crne Gore u Kraljevini Belgiji, Vladimir Radulović sastao se sa predsjednikom donjeg Doma parlamenta Belgije Sigfrid Brakeom.


Zanimljivosti - datum: 2018-09-15 NAUČNO ODJELJENJE PENTAGONA Vojnici će umom kontrolisati letjelice\nNaučno odjeljelje Pentagona (DARPA) započinje konstituisanje sistema putem kojeg će vojnik moći da umom kontroliše borbene letjelice i „razgovara” sa vojnim aparatima.\nPentagon želi da stvori sistem u kojem će ljudi moći da kontrolišu mašine i dobiju odgovor preko misli. To bi trebalo biti postignuto tokom četiri godine eksperimenata, sa brojnim međufazama koje će odrediti efikasnost, bezbjednost i sposobnost sistema.\nDARPA ima dva načina za uspostavljanje sistema preko kojih će čovjek rukovoditi i komunicirati sa vještačkom inteligencijom - neinvazivnim uređajima izvan tijela ili nehirurški unesenim sistemom koji bi se mogao progutati, ubrizgati ili ukapati u nos.\n– Tako bi mozak mogao biti pretvoren u `alat` za interakciju sa svijetom oko nas – pojašnjava Al Emondi, rukovodilac programa u DARPA Kancelariji za biološke tehnologije. Program je fokusiran na dva tehnička područja uređaja - neinvazivne ili minimalno invazivne sisteme koji će snimati i stimulisati moždanu aktivnost, navode naučni portali.\nNapredna nehirurška neurotehnologija do sada nije bila dostižna, ali, zahvaljujući nedavnom napredovanju u biomedicinskom inženjeringu, neuro-nauci, sintetskoj biologiji i nanotehnologiji, naučnici u Pentagonu sada vjeruju da se taj cilj može postići.


Minesota pobedila Golden Stejt\nBeta\t 6. aprila 2016. 09:40\nKošarkaši Minesote pobedili su noćas posle produžetka Golden Stejt sa 124:117 i naneli mu tek deveti poraz ove sezone u NBA ligi.\nAktuelni šampion NBA lige Golden Stejt je tako ugrozio svoje šanse da postavi novi rekord lige po broju pobeda, pošto četiri utakmice pre kraja regularnog dela ima 69 i potrebno mu je da slavi u sve četiri kako bi srušio rekord Čikaga. Bulsi su u sezoni 1995-1996 ostvarili 72 pobede i pretrpeli 10 poraza.\nMinesota je uspela da nadoknadi zaostatak od 17 poena i ostvari tek 26. pobedu u ligi. Šabaz Muhamad bio je najefikasniji u pobedničkom timu sa 35 poena, a Endru Vigins postigao je 32 poena. Karl Entoni Tauns dodao je 20 poena i 12 skokova, a Zek Levin 16 poena. Srpski košarkaš Nemanja Bjelica igrao je skoro 21 minut, postigao je dva poena i imao po tri skoka i asistencije.\nKlej Tompson bio je najefikasniji u ekipi Golden Stejta sa 28 poena, a Stefen Kari postigao je 21 poen i imao 15 asistencija. Harison Barns dodao je 20, a Endri Bogut 10 poena i 15 skokova.\nOklahoma je pobedila Denver sa 124:102 i obezbedila treće mesto na Zapadnoj konferenciji pred plej-of. Tander je do pobede predvodio Rasel Vestbruk sa 13 poena, 14 skokova i 12 asistencija i postao prvi igrač koji je posle 27 godina u jednoj sezoni ostvario 17 “tripl dabl” učinaka. Legendi Lejkersa Medžiku Džonsonu je to pošlo za rukom u sezoni 1998-1989.\nU pobedi Tandera učestvovao je Kevin Durent sa 26 poena i osam asistencija, a po 18 su dodali Serž Ibaka, Dion Vejters i Enes Kanter.\nU ekipi Denvera, koja je pretrpela treći uzastopni poraz, najefikasniji je bio Geri Heris sa 17 poena. Srpski košarkaš Nikola Jokić igrao je nešto više od 19 minuta, postigao je sedam poena i imao po dva skoka i asistencije.\nSan Antonio je pobedio Jutu sa 88:86 i omogućio svom igraču Timu Dankanu 1.000 pobedu u utakmicama u regularnom delu sezone. Pobedu Spursima doneo je Kavaj Leonard 4,9 sekundi pre kraja. Leonard je bio najefikasniji u San Antoniju sa 18 poena, a Lamarkus Oldridž i Manu Djinobili dodali su po 14 poena za 65. pobedu u sezoni, što je rekord franšize.\nDankan je utakmicu završio sa tri poena, dva skoka i dve asistencije. On je postao treći igrač sa 1.000 pobeda u regularnom delu sezone, posle Karima Abdula-Džabara i Roberta Periša.\nU ekipi Jute, koja je ostala na osmom mestu Zapada sa pola utakmice ispred Hjustona, najefikasniji je bio Rodni Hud sa 23 poena, od kojih je 13 postigao u četvrtoj četvrtini, ali je u završnici utakmice promašio “trojku” za pobedu.\nToronto je pobedio Šarlot sa 96:90 i naneo mu drugi uzastopni poraz, Klivlend je pobedio Milvoki sa 109:80, a Memfis je pobedio Čikago sa 108:92 i prekinuo niz od šest poraza.\nMajami je pobedio Detroit sa 107:89 i ostao peti na Istoku, Los Andjeles Klipersi pobedili su gradskog rivala Lejkerse sa 103:81, a Atlanta je pobedila Finiks sa 103:90 i nanela mu sedmi uzastopni poraz.\nPortland je pobedio Sakramento sa 115:107 i ostvario drugu pobedu u poslednjih 11 utakmica na gostovanjima. Filadelfija je pobedila Nju Orleans sa 107:93 i ostvarila 10. pobedu u prvenstvu. Siksersi tako neće izjednačiti sopstveni rekord NBA lige po najmanjem broju pobeda, koji su postavili u sezoni 1972-1973 od devet pobeda i 73 poraza.


Иступање Дачића на 88. „Роуз-Рот“ семинару Парламентарне скупштине НАТО | Socijalistička partija Srbije\nIstupanje Dačića na 88. „Rouz-Rot“ seminaru Parlamentarne skupštine NATO Vesti\n31 marta, 2015 u 09:42\nIstupanje prvog potpredsednika Vlade Srbije i ministra spoljnih poslova Ivice Dačića na 88. „Rouz-Rot” seminaru Parlamentarne skupštine NATO koji se održava u Narodnoj skupštini Republike Srbije.\nŽelim da vas pozdravim i izrazim zadovoljstvo povodom održavanja 88. “Rouz-Rot” seminara Parlamentarne skupštine NATO u saradnji sa Narodnom skupštinom Republike Srbije, u Beogradu. Uveren sam da će ovaj seminar u sklopu redovnog interparlamentarnog dijaloga doprineti boljem razumevanju pitanja od značaja za Srbiju i region Zapadnog Balkana na putu evropskih integracija i jačanja regionalne saradnje i bezbednosti.\nKada je reč o našoj saradnji sa NATO, Srbija je vojno neutralna i ne teži članstvu u NATO, ali istovremeno vidi prostor za dalje unapređenje saradnje u okviru mehanizma Partnerstvo za mir. NATO prepoznaje i poštuje specifičnost Srbije u odnosu na sve ostale države članice i partnere Alijanse. Istovremeno, Srbija prepoznaje važnost i ulogu koju NATO ima u sistemu regionalne bezbednosti, pre svega, ulogu koju ima na očuvanju mira i bezbednosti, posebno bezbednosti srpskog naroda na Kosovu i Metohiji čiji je garant upravo NATO. Srbija želi da bude pouzdan, odgovoran i predvidiv partner i sagovornik NATO u cilju zajedničkog doprinosa očuvanju mira i stabilnosti u regionu. Naše aktivno učešće u programu Partnerstvo za mir od decembra 2006. godine, uključujući i susret premijera Aleksandra Vučića sa GS NATO Jensom Stoltenbergom na Minhenskoj bezbednosnoj konferenciji u februaru ove godine, kao i moja i ministra odbrane Gašića poseta sedištu NATO u martu ove godine, potvrda su ovakve naše opredeljenosti. Usvajanje Individualnog akcionog plana partnerstva (IPAP) 15. januara ove godine će dati poseban doprinos daljem unapređenju saradnje u svim oblastima od zajedničkog interesa. Srbija želi produbljivanje saradnje na obostranu korist, iako ne namerava da postane član NATO, i poštuje aspiracije za članstvo u NATO svojih suseda“.


NATO sumnja da Grčka predaje tajne informacije Rusiji - 08.07.2015, Sputnik Srbija\nNATO sumnja da Grčka predaje tajne informacije Rusiji\nNATO sumnja da Grčka predaje Rusiji tajne informacije koje Atina dobija od saveznika iz Severno-atlantske alijanse, piše američki list „Dejli bist“, pozivajući... 08.07.2015, Sputnik Srbija\npolitika, vesti, rusija, svet, grčka, nato\n21:51 08.07.2015 (Osveženo: 16:19 05.10.2015)\nNATO sumnja da Grčka predaje Rusiji tajne informacije koje Atina dobija od saveznika iz Severno-atlantske alijanse, piše američki list „Dejli bist“, pozivajući se na informacione izvore iz zapadnih specijalnih službi.\n30 Jun 2015, 19:25\n„U NATO-u se mnogi plaše da informacije koje dele sa Grčkom u sferi obaveštajnih poslova stižu u Moskvu“, piše list.\nOni citiraju neimenovanog predstavnika NATO-a, koji je izrazio ljutnju koja vlada u sedištu Alijanse, gde na grčke predstavnike gledaju sa rastućim nepoverenjem.\nAmerički list podseća da je NATO nedavno odlučio da smanji broj saradnika ruske misije pri Alijansi koji su, prema mišljenju Brisela, većinom obaveštajci. Sada se pojavio strah da ovi „gubici“ mogu biti nadoknađeni uz pomoć Grčke.\n„Oni (Grci) su samo ’tehnički‘ na našoj strani. Američke specijalne službe nikada nisu u potpunosti imale poverenja u njih“, navodi list reči bivšeg službenika CIA koji se bavio Grčkom.\nLavrov: Grčka nije tražila finansijsku pomoć od Rusije\nPri tome „Dejli bist“, pozivajući se na izvore u specijalnim službama navodi da, otkako je na vlast u Grčkoj došla Siriza i među Atinom i Moskvom počeli da se razvija tešnja saradnja, broj ruskih obaveštajaca koji rade pod diplomatskim pokrićem u Atini, još je porastao.\nPrijateljske susrete grčkih zvaničnika i predstavnika ruskih specijalnih službi koje je zabeležila obaveštajna služba NATO-a, izazivaju zabrinutost i diskusije u Briselu i Vašingtonu, ukazuje list.


Akcijom FUCZ spriječena veća šteta na dijelu vertikalnog transporta i stvoreni uslovi za funkcionisanje četverosjeda na Bjelašnici | Federalna uprava civilne zaštite\nAkcijom FUCZ spriječena veća šteta na dijelu vertikalnog transporta i stvoreni uslovi za funkcionisanje četverosjeda na Bjelašnici\nU ovoj akciji je učestvovalo više od 50 pripadnika FUCZ i sedam uposlenika KJP “ZOI ‘84”. Iako u izuzetno teškim vremenskim uslovima, pri vjetru koji je puhao i do 150km/h (oko 40-42 m/s) i temperaturi koja je dostizala -15 stepeni celzijusovih, pripadnici FUCZ uspjeli su ukloniti oko 100 kubika snijega i leda. Koristili su opremu za rad u zimskim uslovima (lopate, krampe, motorne pile, mašine za razbijanje i rezanje betona) te četvere motorne sanke za prevoz ljudstva i opreme. Pripadnici FUCZ uložili su nadljudske napore kako bi se u što kraćem roku stavio u finkciju ski-lift za posjetioce Bjelašnice i spriječila veća materijalna šteta vrijedne opreme preduzeća ZOI ‘84. Ova intenzivna aktivnost pripadnika FUCZ rezultirala je da su se vrlo brzo stvorile mogućnosti skorog puštanja u rad četverosjeda na našoj olimpijskoj planini. Još jednom su pripadnici FUCZ obavili izuzetno težak posao po ekstremnim uslovima čime su pokazali da su spremni za svaku situaciju kako bi stanovništvo FBiH i BiH bilo bezbrižno u slučaju raznih elementarnih i drugih nepogoda.\nProtekla dva dana na vrhu Bjelašnice pripadnici Federalne uprave civilne zaštite radili su na osposobljavanja ovog objekta i kompletne mreže ovog ski-lifta na vrhu Bjelašnice, odnosno na dolaznoj stanici četverosjeda.\nZbog velikog nevremena u proteklom periodu ogromni nanosi snijega i leda okovali su ovaj objekt, a jak vjetar je pokidao instalacije ski-lifta.\nJučer je uspješno okončano čišćenje snijega i stubova na izlaznoj stanici lifta četverosjeda, a u ovoj akciji je učestvovalo 50 pripadnika FUCZ i sedam uposlenika firme ZOI ‘84. Iako u izuzetno teškim vremenskim uslovima, pri vjetru koji je puhao i do 150km/h (oko 40-42 m/s) i temperaturi koja je dostizala -15 stepeni celzijusovih, pripadnici FUCZ uspjeli su ukloniti oko 100 kubika snijega i leda. Koristili su opremu za rad u zimskim uslovima (lopate, krampe, motorne pile, mašine za razbijanje i rezanje betona) te četvere motorne sanke za prevoz ljudstva i opreme. Firma ZOI ‘84 obezbijedila je prevoz RATRAK mašinama do vrha Bjelašnice. Pripadnici FUCZ-a uložili su nadljudske napore kako bi se u što kraćem roku stavio u finkciju ski-lift za posjetioce Bjelašnice i spriječila veća materijalna šteta vrijedne opreme preduzeća ZOI ‘84. Ova inenzivna aktivnost pripadnika FUCZ rezultirala je da su se stvorile mogućnosti skorog puštanja u rad četverosjeda na našoj olimpijskoj planini.\nSljedeće sedmice, u dogovoru sa rukovodstvom firme ZOI ‘84, očekuje se postavljanje zaštitne mreže a pripadnici FUCZ izaći će na teren i pomoći i u tim aktivnostima. Trenutna faza su radovi na uspostavljanju sigurnosnih aspekata a potom funkcionalno testiranje kako bi napokon ova žičara bila dostupna korisnicima.\nU međuvremenu je KJP ZOI ‘84 izrazila veliku zahvalnost FUCZ za pružanje pomoći u osposobljavanju dijela vertikalnog transporta na Bjelašnici.\nJoš jednom su pripadnici FUCZ obavili izuzetno težak posao po ekstremnim uslovima čime su pokazali da su spremni za svaku situaciju kako bi stanovništvo FBiH i BiH bilo sigurno u slučaju prirodnih i drugih nepogoda.\n« Sažetak redovnog izvještaja o stanju u Federaciji BiH, za dane 27./28.02.2019.godine, do 10:00 sati\tSažetak redovnog izvještaja o stanju u Federaciji BiH, za dane 28.02./01.03.2019.godine, do 10:00 sati »


TE „Ugljevik“ proizvela skoro polovine struje u Republici Srpskoj | ENERGETIKArs.com\nNalazite se na Home » Energetika » TE „Ugljevik“ proizvela skoro polovine struje u Republici Srpskoj\nObjavljeno: 15:08, 3. Septembra 2018.\nUGLJEVIK, Termoelektrana Ugljevik u avgustu je radila bez sata zastoja i proizvela 178,48 GWh električne energije, što je za 36odsto iznad mjesečnog plana. Sa tom proizvodnjom je u ukupnoj proizvodnji električne energije za mjesec avgust u Elektroprivredi Republike Srpske (ERS) učestvovala sa čak 45,7 odsto.\nDobar rad termoelektrane je pratila i odgovarajuća proizvodnja na rudniku (PK “Bogutovo Selo”)gdje je proizvedeno 224.000 tona uglja (12% iznad mjesečnog plana) imiliona kubnih metaraotkrivke (11 % iznad plana), saopšteno je iz RITE Ugljevika.\nOd početka godine zaključno sa avgustom iz ugljevičke termoelektrane je u elektroenergetski sistem isporučeno 1.239,1 GWh električne energije što je za 4,56odsto iznad planirane proizvodnje za taj period, a sa tom proizvodnjom je ovo preduzeće u ukupnoj proizvodnji električne energije u ERS za prvih osam mjeseci tekuće godine učestvovalo sa 33,4odsto.\nNa rudniku je u prvih osam mjeseci ostvarena proizvodnja od 1.460.000 tona uglja (107% u odnosu na plan) i 5,9 miliona kubnih metara otkrivke (98% u odnosu na plan).\n„Ovakvi proizvodni rezultati su posledica investicionih ulaganja u rekonstrukciju i revitalizaciju postrojenja u termoelektrani ali i novu rudarsku mehanizaciju na rudniku u proteklim godinama, kao izalaganja zaposlenih“, ističu u “Rudniku i termoelektrani Ugljevik”.\nDodaje se da je u avgustu mjesecu novo elektrofiltersko postrojenje, koje je emisiju čvrstih čestica kroz dimnjak termoelektrane svelo u stroge evropske ekološke norme, radilo bez problema.\nTags: elektricna energija,proizvodnja,te ugljevik


Neobičan dogovor: Hrvat ostaje u Bajernu još 60 dana | MONDOBA\nIvan Perisic Bajern pozajmica jos 60 dana Liga sampiona\nmožda i duže od dva mjeseca\nAutor Mirjana Šegan 01.07.2020. / 10:59\nIvan Perišić ostaće u redovima šampiona Bundeslige još najmanje dva mjeseca.\nHrvatski fudbaler i Bajern produžili su pozajmicu na 60 dana i to zbog završnice Lige šampiona, koja je pomjerena zbog pandemije korona virusa. Hrvatski reprezentativac se po novom ugovoru odrekao čak 50 odsto plate koju je dobijao, prenio je Goal.hr.\nPerišić je stigao početkom sezone među Bavarce na jednogodišnju pozajmicu, ali pošto su u njemačkom gigantu bili zadovoljni partijama koje je pružio, odlučili su da ga zadrže do kraja takmičenja u Ligi šampiona, koje će biti nastavljeno sredinom avgusta.\nPrvak Njemačke svakako će imati pravo preče kupovine ukoliko bude riješio da otkupi njegov ugovor od italijanskog kluba.\nIvan Perišić Bajern Minhen Inter fudbal Bundesliga


Crkva negira da se meša u izbor novog premijera - Bizlife.rs\n19:25 Beograd, 15/05/2017\nSrpska pravoslavna crkva (SPC) negirala je navode lista Blic da se meša u izbor novog premijera Srbije, istakavši da u tekstovima tog lista o tome nema „ni promila istine“.\nBlic je u komentaru povodom početka zasedanja Sabora SPC, naveo da je crkva zabrinuta zbog mogućnosti da ministarka Ana Brnabić postane predsednica Vlade Srbije „jer joj ne odgovara to što je ona deklarisana lezbejka“.\nTaj dnevnik je, pišući o mogućim temema zasedanja Sabora, naveo i da „jedino što ne bi trebalo (ne bi smelo) da bude tema, jeste seksualna orijentacija novog premijera ili premijerke“.\nCrkva je odgovorila da se njen patrijarh Irinej „ili bilo koja druga zvanična ustanova ili ličnost, ne meša u izbor državnih zvaničnika“ i da SPC „ne viri kroz tuđe prozore i ne bavi se privatnim životom državnih zvaničnika“.\nSPC je ocenila da Blic u stvari „potura Crkvi“ ono što njegovi urednici i novinari, „po naređenju i za račun stranih interesnih grupa, sami rade“, te da se tako na „virtuelnu scenu guraju SNS i izmišljena ‘grupa konzervativnih episkopa’ koja, tobož, pokušava da spreči da Brnabić (zbog seksualne orijentacije) bude predložena za premijera“.\n„Kampanja, u kojoj nema ni promila istine, traje već nekoliko dana. Učešća u prljavoj izmišljotini nisu pošteđeni ni Njegova Svetost Patrijarh, ni premijer Vučić“, navodi se na sajtu SPC.\nbrnabic crikva premijer SPC\nDa li radnici u Srbiji vole svoj posao?\nPočinje Evropsko dvoransko atletsko prvenstvo u Beogradu\nKataru produžen rok da prihvati „zahteve koji su sročeni tako da budu odbijeni“\nNikolić dobio funkciju, vlada ga „ne interesuje“


Udžbenik Likovna kultura 5 namenjen je učenicima petog razreda osnovne škole i predstavlja logičan nastavak koncepcije likovnog vaspitanja i obrazovanja učenika nižih razreda osnovne škole.\nUčenici će se upoznati sa likovnim elementima linijom i oblikom, kao i sa načelima slobodnog ritmičkog komponovanja i vizuelnog sporazumevanja.\nOsim toga, naučiće kako nastaju svetlosni objekti i kolaž, i kako da naprave umetničko delo od odbačenih predmeta.\nRadoznali učenici mogu se upoznati sa likovnim tehnikama i materijalima, kao i sa bogatim umetničkim nasleđem od praistorije do antičkog doba. Različiti zadaci u kojima su ponuđene aktivnosti namenjene individualnom ili grupnom radu, učiniće učenje i usvajanje znanja iz oblasti likovne kulture zanimljivim i zabavnim. U udžbeniku su ponuđeni raznovrsni likovni primeri – iz prirodnog i urbanog okruženja, primeri umetničkih dela i dečjeg likovnog stvaralaštva. Udžbenik sadrži predloge vežbi za praktičan rad ili istraživanje, koje se odnose na sadržaje obrađene unutar svakog poglavlja.\nAutori:dr Sanja Filipović\nMuzička Kultura, Udžbenik Za Četvrti Razred - Kreativni Centar\nČitanka Za Četvrti Razred - Kreativni Centar\nFizika 7, zbirka zadataka + interaktivna zbirka zadataka na CD-u-Klett


Rekonstrukcija Dušanove - Glas Podrinja\nIZGRADNjA JOŠ JEDNE\nULICE U KOCELjEVI\nU ponedeljak je, nakon pripremnih aktivnosti, počela rekonstrukcija jedne od centralnih ulica u Koceljevi. Do polovine oktobra meseca savremeni kolovoz sa trotoarima, kišnom kanalizacijom i parking mestima dobiće Dušanova ulica sa priključnim saobraćajnicama. Za njen novi izgleda zajedno sa Kosovskom ulicom, delom Dositejeve prema Srednjoj školi i prilazu stambenim zgradama u dužini od oko 900 metara biće utrošeno oko 36 miliona dinara, znatno niže od projektovane cene.\n–Ovu ulicu finansiraju opština i Ministarstvo privrede u odnosu 60 prema 40 procenata. Vrednost radova bez PDV je oko 30 miliona dinara, odnosno sa PDV koji plaća opština iznosi oko 36 miliona dinara. Projektovana cena bila je 49 miliona. Javnu nabavku sprovelo je ministarstvo jer je opština prošla na konkursu za dogradnju i izgradnju lokalne infrastrukture- izjavio je predsednik opštine Dušan Ilinčić. Za rekonstrukciju jedne od najvažnijih ulica u sedištu opštine lokalna vlast opredelila se iz više razloga.\n–Prvenstveno zato što je kompletno dotrajala po svim kriterijumima i došlo je do momenta da je njena rekonstrukcija neophodna. Drugi razlog je blizina škola i velika frekventnost saobraćaja posebno tokom školske godine- objasnio je Ilinčić i dodao da će njenom izgradnjom dobiti proširenje centra Koceljeve jer do sada ova ulica nije bila reprezentativna. Deo ulice koja spaja Dušanovu i Dositeju u kojoj su smeštene osnovna i srednja škola bio je u potpunosti nebezbedan. U njemu nije bilo trotoara, kolovoz je bio nedovoljne širine a tokom školske godine veliki broj učesnika u saobraćaju je koristio upravo ovu saobraćajnicu za dolazak do školskih objekata. Planirano je da započeti radovi budu završeni do polovine oktobra meseca.\n–Ulica neće biti završena do početka školske godine što će izazvati određene probleme ali pozivam sve učesnike u saobraćaju da budu malo strpljivi jer će se to isplatiti kada radovi budu završeni i kada dobijemo još jednu savremenu, komforniju i bezbedniju ulicu- zaključio je predsednik opštine Koceljeva.


Mihajlovićeva: Promena vlasti u Beogradu sigurna : Nadlanu.com\nMihajlovićeva: Promena vlasti u Beogradu sigurna\nObjavljeno 27. apr 2013. / 20:47:28\n"Znamo da će sasvim sigurno doći do promene vlasti u Beogradu", poručila je Mihajlovićeva i obećala zajednički rad na gasifikaciji Zemuna.\nPotpredsednik SNS Nebojša Stefanović rekao je danas da će SNS tražiti veće nadležnosti za beogradske opštine i da će s koalicionim partnerima u Skupštini Srbije tražiti zakonska rešenja koja će to omogućiti.\n"Mi ćemo već u sledećim nedeljama krenuti sa koalicionim partnerima da tražimo zakonska rešenja u Skupštini Srbije i zakonima menjati odnose u lokalnoj samoupravi", rekao je Stefanović na početku kampanje SNS za izbore u opštini Zemun, koji su zakazani za 2. jun.\nStefanović je rekao da će to omogućiti građanima da imenuju ulice i dovode investitore, a da im za to ne treba neki papir koji dobijaju od Gradske uprave.\nOn je naveo da se SNS trudi da princip decentralizacije bude suštinska tema i istakao da će ta stranka na izborima u Zemunu ubedljivo trijumfovati i da će ostvariti, kako je rekao, spektakularnu pobedu.\nAleksandar Vulin iz Pokreta socijalista rekao je da će izbori u Zemunu pokazati kako je radila vladajuća koalicija, ne samo u toj gradskoj opštini nego i u Srbiji. On je poručio okupljenima da glasanje za koaliciju SNS-Nova Srbija-Pokret socijalista znači glasanje i za promenu vlasti u Beogradu I Vojvodini.\nOkupljenima se obratio i predsednik opštinskog odbora SNS Zemuna Branislav Prostran, koji je bio i predsednik te opštine, i naveo da će u narednih nekoliko meseci biti izgrađeno pristanište za velike turističke brodove, što će biti šansa za nova radna mesta.\nSkup je počeo intoniranjem himne Srbije a završen pesmom "Tamo daleko".\naleksandar vulingasovod južni tokministarstvo energetikesnssrbijagasvlast u beograduzemunzorana mihajlović


Za razliku od zapadnih partnera, sa Rusijom je lakše razgovarati o kosovskom pitanju. Ovo bi moglo proizaći kao zaključak iz objašnjenja koje je izneo predsednik Srbije Aleksandar Vučić, nakon što je ruskom lideru Vladimiru Putinu u telefonskom razgovoru izneo viđenje poslednjih dešavanja na saveru Kosova. Prema Vučićevim rečima, Putin je kazao da pomno prati situaciju na Kosovu, da Srbija može računati na pomoć Moskve i da mu je Srbija najvažnija na Balkanu i u Evropi. Kako ocenjuju sagovornici RSE, Vučić je razgovorom sa Putinom poslao signal na dve adrese: domaćoj javnosti, ali i zapadnim prestonicama.\nHapšenje za novo odlaganje rešenja\nPredsednik Srbije Aleksandar Vučić rekao je da su ga jutros posle telefonskog razgovora sa prvim čovekm Rusije kritikovali zbog toga što je razgovarao s Vladimirom Putinom, a da je njegov odgovor da će razgovarati sa svima, kao i da će danas razgovarati sa predsednikom Turske Redžepom Tajipom Erdoganom.\n"Moj posao je da štitim Srbiju i ne zanima me odakle ko dolazi", kazao je Vučić. Tokom svog prisustva vojnoj vežbi na Pasuljanskim livadama kod Ćuprije, želeo je da kaže i sa kim je mnogo teško razgovarati:\n„Znate, mnogo je teško kada razgovarate sa nekim ko je sponzor kosovske nezavisnosti. A sponzor kosovske nezavisnosti su pre svega Sjedinjene Američke Države, i one to ne kriju, one se time hvale i ponose, i, naravno, neke još evropske zemlje. Kada sa njima razgovarate, vidite da je Albancima gotovo sve dozvoljeno.“\nVučić je, kako je navedeno u ranije izdatom saopštenju Predsedništva Srbije, u jednosatnom telefonskom razgovoru informisao predsednika Rusije Vladimira Putina o poslednjim događajima na Kosovu, posebno o „brutalnom napadu“ na direktora Kancelarije Vlade Srbije za Kosovo Marka Đurića, koga su albanske snage, dodao je, pretukle bez ikakve krivice.\nPutin je, kako se dalje navodi, predsedniku Srbije preneo da može da računa na rusku pomoć u svakom obliku i da za Moskvu, kad je reč o Kosovu, važi samo Rezolucija 1244 UN, a da su svi drugi dokumenti ništavni.\nVučić otkrio da je razgovarao i sa predsednikom Belorusije Lukašenkom, koga je pozvao da poseti Srbiju\nU sredu uveče Vučić je za TV Prva kazao da je tokom razgovora sa Putinom osetio najviši nivo podrške, a otkrio je da je razgovarao i sa predsednikom Belorusije Lukašenkom, koga je pozvao da poseti Srbiju.\nSagovornici RSE ocenjuju da je Vučić razgovorom sa Putinom zapravo želeo da poentira pred domaćom javnosti, ali i da pokupi ucenjivačke poene prema Zapadu.\n„Mislim da je to poruka i domaćoj javnosti i Zapadu; domaćoj javnosti da pokaže da, eto, mi imamo zaštitnika u Rusiji, a Zapadu da Srbija, ipak, može da računa i na alternativnu varijantu – na jačanje odnosa sa Rusijom ukoliko Evropska unija ne pokaže razumevanje za neke srpske stavove.“\nOvo za RSE kaže Aleksandar Popov, direktor novosadskog Centra za regionalizam i ocenjuje:\n„Ja mislim da je to jedna pogrešna politika jer, evo, upravo ovi događaji na Kosovu pokazuju pogrešnost jedne takve politike. Dakle, nisu nimalo impresionirani bili na Zapadu što mi imamo jake odnose sa Rusijom, a, kao što vidimo Rusija nam ništa ne može ni pomoći, niti može da nas zaštiti u nekoj kriznoj situaciji poput one koji smo videli u Severnoj Mitrovici. Krajnje što može da uradi jeste da vetom u Savetu bezbednosti Ujedinjenih nacija spreči da Kosovo dobije stolicu u UN, a sve drugo za sada nam samo odmaže na putu ka Evropskoj uniji i na neki način dovodi u pitanje našu iskrenost u tome da smo čvrsto opredeljeni na evropskom putu. Treba reći i da nam Evropska unija toleriše što do sada nismo usaglasili svoju spoljnu politiku, a pitanje je i kad ćemo je harmonizovati sa evropskom, bar kada je reč o Rusiji“, kaže Popov.\nEU toleriše što do sada nismo usaglasili svoju spoljnu politiku, a pitanje je i kad ćemo je harmonizovati sa evropskom, bar kada je reč o Rusiji: Popov\nDžejms Ker-Lindzi, profesor političkih nauka na londonskom Univerzitetu Sent Meri, za RSE ocenjuje da je srpski predsednik Aleksandar Vučić time što je pozvao ruskog predsednika Vladimira Putina želeo demonstrativno da poruči da Zapad nije jedina strana na koju mora da se oslanja kad se radi o Kosovu:\n„On je hteo da stavi akcenat na taj razgovor kako bi poručio da još uvek ima podršku Rusije, glavnog saveznika kad je reč o Kosovu, pa je u skladu s tim, taj razgovor obavljen i informacija o tome saopštena u visoko demonstrativnom maniru. U Srbiji se uopšte nije krilo da je predsednik Vučić razgovarao sa ruskim predsednikom Putinom. Iako pitanje Kosova još nije razrešeno, a incidenti koje smo videli ne doprinose rešenju, u regionu neki smatraju da možda i doprinose jer kad izbije ovakva kriza, onda to u fokus privlači pažnju Evropske unije. A još i kad Vučić pozove Putina, računa verovatno s tim da će to iziritirati Zapad, pa da će onda zbog opasnosti ruske intervencije u regionu i oslanjanja Srbije na Rusiju shvatiti da treba da usmeri mnogo više pažnje na rešavanje krize. U čitavoj ovoj priči još uvek je nepoznanica ono što se tek očekuje, a to je nacionalna strategija o Kosovu koju Vučić treba da otkrije javnosti“, ocenjuje Ker-Lindzi.\nAko je Vučić odlukom da uvuče Rusiju u kosovsku priču i krizu na severu kalkulisao da će izvući taktičku prednost, s obzirom na frustracije Evropske unije zbog širenja ruskog uticaja u regionu, onda to ne pogađa cilj jer ne podiže stepen evropskog poverenja u Srbiju, argumentuje Aleksandar Popov:\n„To onda govori da je Srbija nelojalan saveznik Evrope u celoj toj priči. Dakle, i dalje ona gleda i na levu i na desnu stranu, tako da Evropa nije sigurna na koju stranu će to na kraju da se okrene. Prema tome, to ne utvrđuje kredibilitet Srbije, nego, naprotiv, dovodi u pitanje taj kredibilitet“, upozorava Popov.\nOn ističe i to da deo odgovornosti što je do zaoštravanja odnosa između Beograda i Prištine došlo snosi i Evropska unija, pa i Sjedinjene Američke Države, koje imaju daleko jači uticaj na Kosovo nego Evropa:\n„Gledalo se kroz prste Kosovu iako nije formiralo Zajednicu opština sa srpskom većinom čitavih pet godina. Čak je i liberalizacija viznog režima za Kosovo uslovljena usvajanjem demarkacije sa Crnom Gorom, a nije stavljeno kao uslov svih uslova nešto što je potpisano u Briselu, a to je Zajednica srpskih opština. Međutim, Rusija malo može da pomogne u celoj toj priči, više bi značilo da imamo dobre odnose sa Amerikom, da nas Evropa tretira kao pouzdanog partnera i da ona vrši pritisak na Kosovo da uradi to što treba da uradi. Međutim, mi igramo na rusku kartu, a Rusija će tu samo deklarativno nešto da odradi, ali ona ne može da izvrši pritisak na Kosovo da realizuje ono što je potpisalo“, ukazuje Aleksandar Popov.\nPredsednik Srbije će u petak razgovarati sa nemačkim ambasadorom u Beogradu Akselom Ditmanom, a još je poručio da će se razgovori sa Prištinom nastaviti sigurno, da još nema odgovor na pitanje u kakvoj formi, ali da su razgovori, kako je naveo, „s njihovim političkim sponzorima i mentorima“ važniji.\nPutin: Rusija osuđuje akcije vlasti u Prištini


Djordjević (Oslobodjenje): Vučić saučesnik onih koji se zalažu za ukidanje nadležnosti RS – Krstarica\nPredsednik pokreta Oslobodjenje Mladjan Djordjević ocenio je danas da medju Srbima u Republici Srpskoj (RS) i BiH postoji uverenje da je predsednik Srbije Aleksandar Vučić „postao saučesnik“ snaga koje se zalažu za ukidanje nadležnosti i ovlašćenja RS.\nDjordjević je posle sastanaka sa predstavnicima srpskih stranaka i kulturnih organizacija iz oba entiteta BiH na Palama i u Sarajevu ocenio da su Srbi u toj zemlji „složni u oceni da više nemaju podršku Vučićevog režima i da ih je službeni Beograd ostavio na cedilu“.\n„To je potpuno jasno rekao i američki izaslanik (Gabrijel) Eskobar, kada je naveo da zvanični Beograd ne stoji na strani Republike Srpske, već na strani Amerike“, naveo je Djordjević a prenelo Oslobodjenje.\nOcenio je da Srbi sa zapadne strane Drine „ponovo proživljavaju strašnu 1994. godinu“, kada im je kako je rekao, „anti-srpski Miloševićev režim“ uveo sankcije.\n„I tada je Milošević pokušao da se dodvori zapadu i očuva svoju vlast, preko ledja Srba. Sada to isto pokušava Vučić, kroz saučesništvo u trojnom paktu Eskobar – Vučić – Šmit“, ocenio je Djordjević navodeći da je predsednik Srbije podržao visokog predstavnika za BiH Kristijana Šmita iako to nisu učinile ni Republika Srpska ni Rusija.


Kako da “pokupite” najbolje sa kurseva? - Akademija Oxford Blog\n30. novembra 2018. 30. novembra 2018. Akademija Oxford Akademija Oxford\nSve je popularnije pohađati specijalizovane seminare, koji omogućuju da u relativno kratkom vremenskom periodu polaznici budu upoznati sa različitim, uglavnom stručnim temama.\nNaravno da su u ponudi brojni kursevi i obuke zanimljive tematike, a koje mnogi pohađaju upravo zato što žele da nauče nešto novo. Naravno da ima i onih, koje su mnogi obavezni da pohađaju, u okviru korporativnih edukacija, jer se smatra da će oni na taj način unaprediti prvo kvalitet sopstvenog poslovanja, a potom i same kompanije u kojoj su zaposleni i koja i insistira na pohađanju korporativnih seminara različite tematike.\nIpak, koliko god da neko ima ili nema interesovanje za tematiku određene obuke, ne može se ne pomenuti činjenica da gotovo u okviru svake takve edukacije postoje segmenti, koji i nisu naročito interesantni ili koje, pak profesori ne uspeju da prezentuju tako da sve polaznike zainteresuju. Tada nastaje problem, jer kandidat počinje da gubi interesovanje za konkretnu temu, te neretko odlučuje i da prestane sa pohađanjem nastave.\nDa ipak ne biste došli u takvu situaciju, a kada sledeći put budete odlučili da pohađate neku dodatnu edukaciju, trebalo bi da znate kako da „pokupite“ najbolje sa kurseva, odnosno šta bi trebalo da uradite da biste izvukli maksimum iz određene obuke.\nSvakako da je najbitnije da budete prisutni i mentalno, a ne samo fizički, odnosno da u nastavi učestvujete koliko god je to u datom momentu moguće.\nNemojte se ni u kom slučaju ustručavati da pitate sve što vas zanima, ne samo profesore koji vode izabranu obuku, nego i ostale polaznike, jer uvek možete nešto novo da naučite. Podrazumeva se da ćete maksimalno poštovati predavača, te da ćete mu pitanja upućivati onda kada je to programom predviđeno.\nUvek se preporučuje i samostalno istraživanje konkretne teme, a zahvaljujući lakoj dostupnosti interneta, na kome postoji sasvim dovoljno informacija o brojnim temama, to je znatno olakšano. Ukoliko ste ljubitelj pisane reči, dodatne informacije o temi edukacije koju pohađate možete potražiti i u knjigama.\nBez obzira da li vas zanimaju obuke i kursevi stranih jezika ili programiranja, odnosno drugih oblasti koje su vezane za računare i IT ili ste, ipak zainteresovaniji za neki specijalizovani kurs, koji će vam pomoći da unapredite određene poslovne veštine, najvažnije je da budete svesni da upravo na taj način ulažete u svoje znanje, a posredno i u svoju budućnost. Zahvaljujući tome što znate kako da „pokupite“ najbolje sa kurseva, nakon završetka odabrane edukacije ćete izaći bogatiji ne samo za konkretna znanja i veštine, već i za poznanstva koja ćete tom prilikom steći. Ujedno ćete na taj način poboljšati i veru u sebe i svoje potencijale, jer ćete sa uspehom savladati konkretne veštine, a zahvaljujući svemu tome zajedno ćete biti u mogućnosti i da u velikoj meri poboljšate kvalitet svog budućeg poslovanja. Naravno da će vremenom sve to dovesti i do povećanja mogućnosti za pronalaženje zaposlenja, koje će biti bolje plaćeno i na kome ćete moći da svoje potencijale ispoljite do maksimuma.


Info – Page 84 – Radio KFOR Srpski\nPozitivna strana korona virusa\nIstina je da nije lako pronaći pozitivne stvari koje su proizašle iz pandemije, ipak na nekoliko možemo biti zahvalni. Donosimo listu na kojoj se nalaze stvari koje bi mogle uticati na poboljšanje celokupnog društva nakon što se pandemija završi. Manje emisije CO2 i zagađenja vazduha Svi smo naučili što znači pravilna higijena Manja upotreba papira.…\nVakcinacija trudnica protiv Covid-19\nMeđunarodno udruženje ginekologa i akušera preporučuje vakcinaciju trudnica i dojilja. Vakcinacija protiv korona virusa ne odlaže planiranje porodice – posle revakcine je dovoljno sačekati sedam dana, idealno bar jedan mesec, smatraju doktori. Trudnice, naravno mogu same da donesu odluku o vakcinaciji, najbolje nakon razgovora sa lekarom. Proveravali smo šta o vakcinaciji misle trudnice. Na pitanje…\nFirefox će nuditi opciju preporučenih veb linkova\nViše ne morate da koristite internet pregledače poput Chrome-a ili Safarija ako želite povremene predloge za veb pretrage. Mozilla sada počinje da isporučuje funkciju Firefox Suggest koja, kao što naziv sugeriše, nudi relevantne linkove dok kucate u pretraživaču, bilo sa opšteg veba ili iz Pocket-a. Kompanija takođe radi na kontekstualnim sugestijama, koje se oslanjaju na…


U Sarajevu predstavljen Sistem analize rizika od katastrofa sa mapom ugroženosti šuma od požara | Federalna uprava civilne zaštite\nPored predstavnika FUCZ kao partnera projekta ovoj prezentaciji su prisustvovali i ambasador Republike Češke u BiH Jakub Skalnik, predstavnici Ministarstva sigurnosti BiH, Republičke uprave civilne zaštite Republike Srpske i općina. Sistem analize rizika od katastrofa je onlajn platforma koja pruža ažurne informacije donosiocima odluka i građanima o izloženosti poplavama, klizištima i zemljotresima s ciljem promjene pristupa smanjenju rizika od katastrofa u BiH. Istovremeno sa izradom mapa ugroženosti šuma od požara, angažovani eksperti su radili i na prijedlogu metodologije za računanje i izradu mapa rizika od šumskih požara koje bi, pored podataka potrebnih za proračun ugroženosti šuma od požara, uključivale i statističke podatke o požarima, minsko sumnjive površine, udaljenost od puteva, udaljenost od izvora vode, područja ugroženih biljnih i životinjskih vrsta i pokrivenosti osmatračnicama.\nU Sarajevu je predstavljen prošireni Sistem analize rizika od katastrofa (Disaster Risk Analysis System – DRAS) sa mapom ugroženosti šuma od požara i prijedlog metodologije izračuna rizika od požara.\nPored predstavnika Federalne uprave civilne zaštite (FUCZ) kao partnera projekta ovoj prezentaciji su prisustvovali i ambasador Republike Češke u našoj zemlji Jakub Skalnik, predstavnici Ministarstva sigurnosti BiH, Republičke uprave civilne zaštite Republike Srpske (RUCZ RS) i općina.\nVlada Češke je osigurala sredstva, a Razvojni program Ujedinjenih nacija (UNDP) je, u saradnji sa ekspertima iz oblasti zaštite od požara iz Češke Republike, radio na pripremi mapa ugroženosti šuma od požara u lokalnim zajednicama Livno (FBiH) i Mrkonjić Grad (RS) kako bi ove mape mogle biti prikazane u DRAS sistemu.\nMape ugroženosti šuma od požara su izrađene u skladu sa entitetskim i kantonalnim zakonima koji obrađuju ovu oblast. Istovremeno sa izradom mapa ugroženosti šuma od požara, angažovani eksperti su radili i na prijedlogu metodologije za računanje i izradu mapa rizika od šumskih požara koje bi, pored podataka potrebnih za proračun ugroženosti šuma od požara, uključivale i statističke podatke o požarima, minsko sumnjive površine, udaljenost od puteva, udaljenost od izvora vode, područja ugroženih biljnih i životinjskih vrsta i pokrivenosti osmatračnicama.\n“Delegirali smo općinu Livno koja se u proteklom periodu borila sa šumskim požarima, kao i cijeli Livanjski kanton. U tim sredinama živi mali broj ljudi, ali imamo veliku površinu. Tako ćemo znati gdje da skoncentrišemo određene snage i kako da se pripremamo za prevenciju jer je to veoma važno”, rekao je Fahrudin Solak, direktor Federalne uprave civilne zaštite.\nUjedno, ovom prilikom najavljen je nastavak aktivnosti u ovom Projektu u oblasti smanjenja rizika od katastrofa koji će finansirati Vlada Češke, a realizovati UNDP.\n« Sažetak redovnog izvještaja o stanju u Federaciji BiH, za dane 20./21.11.2019.2019.godine, do 10:00 sati\tSažetak redovnog izvještaja o stanju u Federaciji BiH, za dane 21./22.11.2019.2019.godine, do 10:00 sati »


Aljbin Kurti (Foto Tviter)\nKurti je to rekao na sastanku sa ministrom odbrane Armendom Mehajem i komandantom KBS general-potpukovnikom Rahmanom Ramom, koji su ga obavestili o pripremama za obuku američkih snaga sa savezničkim snagama "Defender-Europe 21", gde će Kosovo biti među 16 zemalja domaćina i učesnika obuke sa "svojim vojnim trupama", prenosi Koha.\nBudžet Ministarstva odbrane od naredne godine biće prvi put preko 100 miliona evra, a Kurti ističe da povećanje budžeta KBS ostaje prioritet u narednim godinama.\nKako Koha piše, Mehaj i Rama razgovarali su sa Kurtijem o procesu ko-iskrcavanja kontingenta KBS zajedno sa američkim trupama u mirovnoj misiji u Kuvajtu i daljem povećanju operativnih kapaciteta KBS.\nPodrška KBS, prema Kurtijevim rečima, neophodna je kako bi Kosovo imalo dobro obučenu vojsku, opremljenu prema standardima savremenih vojski, navodi Koha.\n17.09.2021 Ostavka nakon vređanja predsednika i premijerke (1461)\n17.09.2021 Koha: Uhapšen lekar koji je otvorio lažnu istoriju bolesti Božidaru Dejanoviću (793)\n17.09.2021 Saša Mirković: Omogućiti građanima da sami odlučuju o svom životu (433)\n17.09.2021 Vasiljević: Protiv divlje gradnje i MHE u opštini Štrpce (356)\n17.09.2021 Cvetković ponovo u trci za gradonačelnika Parteša (231)


Stranka grčke desnice u dubokoj krizi\nBeta 22. novembra 2015. 11:30\nU Grčkoj je danas trebalo da budu održani stranački izbori za novo rukovodstvo nekada vladajuće partije Nova demokratija, ali su otkazani zbog nepripremljenosti elektronskog sistema pomoću kojeg bi glasalo celokupno članstvo.\nVodeći kandidat za novog šefa te stranke Kirijakos Micotakis (47), unuk jednog od njenih osnivača i premijera, i dalje politički aktivnog Konstandinosa Micotakisa (97), predložio je da se kriza u stranačkom vrhu prevaziđe što pre, tako što bi privremena predsednica Nove demokratije bila Marijeta Janaku (64), bivša evro-poslanica i ministarka.\nOd ostavke šefa stranke Andonisa Samarasa (64) zbog poraza na izborima početkom ove godine, na čelu stranke je, takođe privremeno, njen drugi veteran Evangelos Meimarakis (61) koji je Novu demokratiju uspešno provukao kroz ovogodišnju krizu Grčke i zaustavio trajno cepanje partije na frakcije.\nNova demokratija je sa 75 poslanika među ukupno 300 u Skupštini Grčke vodeća stranka opozicije. Osnovana 1974, po zbacivanju vojne diktature, bila je na vlasti samostalno i u nekoliko koalicionih vlada, a poslednji put do januara ove godine, kada ju je porazila mlada stranka levice, Siriza koja od tada vlada Grčkom.\nDanašnji neuspeh održavanja stranačkih izbora grčki mediji tumače kao posledicu duboke, čak i elementarne organizacione slabosti Nove demokratije, jer čak nije bilo punjača za kompjutere na desetinama glasačkih mesta.\nI Kirijakos Micotakis je ocenio da je danas ispisana „crna stranica u istoriji partije“ zbog čega se izvinio stranačkom članstvu i svim građanima Grčke.


Makedonski predsednik osudio pokušaj SPC da formira paralelni sinod\nRampa za srpske mantije\nTražićemo od policije da nikoga u crkvenoj odori ne pušta bez poziva nadležnog službenika, izjavio makedonski zvaničnik Cane Mojanovski\nSKOPLJE - Makedonska Državna komisija za odnose sa verskim zajednicama zatražiće od Ministarstva unutrašnjih poslova da zabrani vladikama Ohridske arhiepiskopije, koje je imenovala Srpska pravoslavna crkva, da u crkvenim mantijama ulaze u Makedoniju, piše skopski list "Dnevnik".\n"Tražićemo od MUP-a doslednu primenu zakona kojim je jasno precizirano da u službenoj odori može da uđe samo lice koje ima zvanični poziv nadležnog verskog službenika. Ukoliko nema poziv, u zemlju može da uđe samo kao civilno lice. Zakon mora da se poštuje", rekao je predsednik Komisije za odnose sa verskim zajednicama Cane Mojanovski.\n"Mislim da nećemo dozvoliti da osećanja građana Makedonije budu povređena. To je deo njihovog nacionalnog i verskog legitimiteta", istakao je predsednik Makedonija Boris Trajkovski, osuđujući najnoviji pokušaj Srpske pravoslavne crkve da oformi paralelni sinod i srpsku crkvu u Makedoniji.\nVladika Joakim, koji je pre dva dana imenovan za episkopa veličkog i administratora Pološko-kumanovskog, izjavio je da za sada neće ulaziti u Makedoniju.\nMakedonski predsednik Boris Trajkovski, koji je upravo završio dvodnevnu posetu Crnoj Gori, osudio je najnovije pokušaje Srpske pravoslavne crkve da formira paralelni sinod i srpsku crkvu u Makedoniji, najavljujući da država neće biti ravnodušna prema takvim postupcima, prenosi Makfaks.\n"Smatram da nema potreba za deobama i kao vernik mislim da takav čin može da napravi samo štetu svim hrišćanima", rekao je Trajovski.\nOn je izrazio sumnju da je postupak hirotonije vladike SPC za administratora eparhije u Makedonskoj pravoslavnoj crkvi crkveni čin i izrazio nadu da SPC neće hirotonisati nove episkope u Makedoniji, ocenivši da "taj potez vređa verska osećanja građana Makedonije, s obzirom na to da je Makedonska pravoslavna crkva deo njihovog nacionalnog identiteta".\nMakedonski predsednik Boris Trajkovski nameravao je da se tokom posete Crnoj Gori sretne i sa mitropolitom Crnogorsko-primorskim Amfilohijem, koji je izbegao taj susret, piše podgorički list "Dan". Prema izvorima lista, Trajkovski je trebalo da u ponedeljak, u manastiru Ostrog, razgovara sa mitropolitom Amfilofijem o odnosima SPC i kanonski nepriznate Makedonske pravoslavne crkve, ali je Amfilohije, navodno, to izbegao. List prenosi izjavu mitropolita da je "naložio igumanu manastira Ostrog Jovanu Puriću da s dužnim poštovanjem" primi predsednika Makedonije i njegovog domaćina, crnogorskog predsednika Filipa Vujanovića, koji su u juče posetili taj manastir.\n"Imam utisak da predsednik Trajkovski podržava nekanonsku jerarhiju, ali imam u vidu da je po veroispovesti metodista, i da sve to radi u neznanju i nepoznavanju Srpske pravoslavne crkve, izjavio je mitropolit Crnogorsko-primorski Amfilohije.\nMitropolit Crnogorsko-primorski Amfilohije ocenio je, u međuvremenu, da se predsednik Makedonije Boris Trajkovski bavi pitanjem crkve bez poznavanja suštine problema. On je ponovio "da je SPC, i pored svega, i dalje za nastavak dijaloga sa makedonskom crkvenom jerarhijom, pa i sa njihovim državnicima, ali isključivo u okviru kanonskog poretka Pravoslavne crkve".\nU nedelju, 7 decembra, SPC bi u manastiru Sveti Prohor Pčinjski trebalo da hirotoniše i Marka Kimeva iz Štipa za vladiku dremičkog. Svetski makedonski kongres optužuje Srpsku pravoslavnu crkvu za "antihrišćanstvo, antimakedonizam i neokolonijalizam".\nU Hagu počelo prvo suđenje muslimanima\nAmeričke snage u BIH pomažu akciju NATO misije\nHrvatska još bez Vlade


Međunarodni sud pravde pisao članovima Predsedništva BiH\nOsvježeno 26. februar/veljača, 2017.\nMinistar inostranih poslova Bosne i Hercegovine Igor Crnadak potvrdio je medijima da je Međunarodni sud pravde u Hagu uputio pisma trojici članova Predsedništva Bosne i Hercegovine.\nCrnadak je rekao da su pisma u petak stigla u ambasadu BiH u Hagu, ali da ne zna da li su još stigla na adresu Predsedništva niti šta je Sud u Hagu napisao članovima Predsedništva.\nPismo Međunarodnog suda pravde na ime predsedavajućeg Predsedništva BiH Mladena Ivanića stiglo je u Ambasadu BiH u Holandiji, potvrdila je Ivanićeva savetnica za medije Marija Milić.\nKako je Marija Milić izjavila Radio televiziji Srbije, zbog nepoverenja u ambasadorku BiH u Hagu, Mirsadu Čolaković, predsedavajući Ivanić naložio je da se pismo MSP adresirano na njegovo ime ne otvara i da mu se dostavi redovnim putem, objasnila je Milić.\nPredsedavajući Ivanić, kaže Milićeva, pretpostavlja da se MSP poziva na njegovo ranije pismo i pismo Igora Crnatka i da traži jedinstven stav Predsedništva BiH o tome da li Sakib Softić ima legitimitet da predstavlja Bosnu i Hercegovinu pred Sudom u Hagu.\nMilić nije mogla da kaže da li su druga dva člana Predsedništva BiH, bošnjački Bakir Izetbegović i hrvatski Dragan Čović, takođe dobili pisma.\nOčekuje da će, s obzirom na to da je reč o redovnoj proceduri slanja diplomatske pošte, pismo iz Haga u Sarajevo stići za dva, tri dana.\nIrham Čečo, savetnik za medije bošnjačkog člana Predsedništva BiH Bakira Izetbegovića, nije mogao da potvrdi da li je i lider SDA dobio pismo od Međunarodnog suda pravde.\nOvom potezu Međunarodnog suda pravde prethodilo je predavanje zahteva za reviziju presude donete protiv Srbije po tužbi BiH za genocid. Agent BiH pred MSP Sakib Softić zahtev je predao učetvrtak, 23. februara. Njegov legitimitet međutim osporava srpska strana, navodeći da mu je mandate istekao još 2007. godine kada doneta MSP doneo svoju presudu.


(subota, 12. dec 2020, 10:14) - Marina Cvetković [neregistrovani]\nPrevod za gluve\nObzirom na Covid koji nas je globalno snašao, razumljivo je da dajete primere da svi u cilju nose zaštite maske.\nTrenutno gledam Šarenicu i razmišljam koliko je tužno što voditelji nose maske i samim tim gluvim ljudima uskraćuju i to malo zadovoljstva da bar sa usana voditelja prate događanja i razumeju sadržaj.Imala sam babu koja je bila gluva i znam koliko joj je značilo to sto može da čita sa usana.\nBila bih srećna kada bi ste tim ljudima izašli u sustret i ako je bar moguće da im pustite traku sa prevodom gde mogu da čitaju to što voditelji pričaju .Mislim da bi to njima puno značilo u ovim teškim vremenima.\nVama želim srećan i uspešan rad i samo tako nastavite.\nVaši verni gledaoci\nMarina Cvetković sa porodicom\n(sreda, 09. dec 2020, 15:23) - Marina [neregistrovani]\nOpet necete seriju da pustite?!\n"Kada srce zapeva" - nova zabavno muzička emisija na RTS-u\n"Avantura Srbija": Trka humanosti od 30. oktobra na RTS 1\nIzaberi Planetu - Nedeljom u 21.00 na RTS 3 i RTS Planeti


Dan online - Hronika: Povrijeđene četiri osobe - 2020-01-26\nHronika UDES U MJESTU CRKVINE, NA MAGISTRALNOM PUTU PODGORICA–KOLAŠIN Povrijeđene četiri osobe Do udesa je došlo kada su se sudarili automobil i autobus. Iz Uprave policije su saopštili da u ovom udesu niko nije nastradao\n-Četiri osobe su povrijeđene u udesu koji se juče desio u mjestu Crkvine, na magistralnom putu Podgorica–Kolašin, saopšteno je „Danu“ iz Operativno-komunikacionog centra Uprave policije. Udes se dogodio oko 14.40, nakon čega je saobraćaj bio u prekidu.\nKako je saopšteno iz policije, do udesa je došlo kada su se sudarili automobil i autobus. Iz OKC-a Uprave policije su rekli da u udesu nema nastradalih lica, ali ima povrijeđenih.\nPolicija je tokom petka evidentirala osam udesa, u kojima nije bilo stradalih i teže povrijeđenih učesnika u saobraćaju. Jedna osoba lakše je povrijeđena.\n– U protekla 24 sata na putevima u zemlji dogodilo se osam saobraćajnih nezgoda, u kojima je jedna osoba zadobila lake tjelesne povrede – saopšteno je juče iz Auto-moto saveza Crne Gore.\nApeluju na vozače da poštuju ograničenja brzine i saobraćajne propise, da ne voze u alkoholisanom stanju i da koriste zimsku opremu.\n– Upotreba zimske opreme za sva motorna vozila koja učestvuju u saobraćaju obavezna je na svim putevima ukoliko postoje zimski uslovi na putu, snijeg, led ili poledica – podsjetili su iz AMS Crne Gore.\nTokom 11 mjeseci prošle godine na crnogorskim putevima policija je registrovala 5.717 saobraćajnih nezgoda. Smrtno su stradala 44 učesnika u saobraćaju, dok je 428 lica teže povrijeđeno.


Uspešan nastup katarista Železničara – Sport In\nUspešan nastup katarista Železničara\nmar 2, 2020 karatisti. železnilčar, nade, prvenstvo, vojvodina\nKaratisti inđijskog Železničara imali su veoma uspešne nastupe na Prvenstvu Vojvodine za nade i pionire koje je održano u Staroj Pazovi.\nU nedelju je nastupilo 24 plasirana takmičara u kategoriji nada i pionira a imali su odličan skor.\nPrva mesta u borbama izborili su nada Ognjen Lukač u borbama -45kg i pionir Luka Mitrić u borbama +50kg, druga mesta izborili su Stefan Bjeljac -45kg i Vuk Malić +52kg.\nU katama prva mesta izborili su pioniri Stanković Tamara B klasa, Kostić Tara i Krtinić Željko. Druga mesta izborili su Aleksa Lajbenšperegr u apsolutnom nivou Žarković Luka i Marković Aleksa. Treća mesta izborili su Maša Ninković u nadama apsolutni nivo, Stojiljković Dunja , Ljukovčanin Nađa , Nikić Jana , Čubrilo Iskra , Đurđević Mirjana, i Bodrožić Marko svako u svojoj klasi i godištu.\nManje uspeha su imali: Jovan Čanković, Miloš Malić, Čakić Elena, Lavrek Marko i Muškinja Arsenije koji n isu uspeli da se domognu pobedničkog postolja.\nReprezentativci Srbije, mlađi senior Stefan Lemajić -75kg, junior Luka Čubrilo -61kg i kadet Mihailo Grubić -63kg nastupili su na međunarodnom turniru ”Srpska open” koji je održan 29.02.2020. god u Banja Luci, Republika Srpska.\nIako nisu uspeli da osvoje jedno od odličija odradili su vrlo dobre mečeve u konkurenciji 820 takmičara iz 7 država.\nSremac – Hajduk 1932 3: 0 (1: 0)\nDva crvena, dva gola i jedan penal


Srbija: tri dijaloga uoči izbora | Politika | DW | 07.09.2021\nSrbija: tri dijaloga uoči izbora\nDatum izbora u Srbiji još nije konačno poznat, ali je u svakom slučaju ostalo veoma malo vremena da se postigne neki konkretan dogovor vlasti i opozicije oko izbornih uslova. Trenutno je jedino izvesno da će se oni održati u aprilu naredne godine, a kao mogući datumi pominju se 3. i 17. april – preskočen je 10. april, jer je, kako naglašavaju predstavnici vlasti, „to dan stvaranja Nezavisne države Hrvatske (NDH)“.\nDijalog vlasti i opozicije se očekivano odvija usporeno i bez skoro ikakvih konkretnih rezultata. Nedavno je, nakon poslednje runde dijaloga sa opozicionim strankama koje ne žele strano posredovanje, u medijima osvanuo nekakav nezvanični papir koji je samo ogolio beznadežnost dijaloga.\n-pročitajte još: Šminkanje režima pred izbore\nUčesnici tog dijaloga stidljivo su komentarisali da se taj dokument „ne bavi važnim stvarima“, ali su prećutali da im ni ta kvazipatriotska oblanda – da ne žele pomoć stranaca,nije pomogla da odobrovolje vlast na ustupke. Predsednik Srbije Aleksandar Vučić odbio je sve predloge o razdvajanju izbora, nije odustao od toga da bude nosilac lista na svim izborima, a jedino što je postignuto jeste velikodušno obećanje vlasti da će sedam dana pred izbore (možda) prestati s funkcionerskom kampanjom.\nNastavak dijaloga vlasti i opozicije uz posredovanje Evropske unije (EU) najavljuje se za drugu polovinu septembra, ali i taj kolosek dijaloga ne uliva previše optimizma. Stoga i lider Stranke slobode i pravde (SSP) Dragan Đilas kaže „da ne očekuje previše od papira iz Brisela“. Tako se praktično nekoliko meseci uoči izbora pokazuje da je vlastima zbog EU važno da postoji privid dijaloga, ali da će ključni zahtevi izgleda ostati neispunjeni.\nDragan Đilas ne očekuje previše od Brisela\nNemoguće promene do izbora\nVažnija od papira je situacija na terenu, a tu se baš ništa nije promenilo, ocenjuje za DW Zoran Gavrilović iz Biroa za društvena istraživanja (BIRODI). „To se posebno odnosi na situaciju u medijima, što pokazuje i naš monitoring medija, koji su pod potpunom kontrolom predsednika Srbije Aleksandra Vučića“, kaže Gavrilović.\n„U državi gde nema javnosti nema pregovora i dogovora. S druge strane je poražavajuće da se pregovara o poštovanju zakona u zemlji koja je kandidat za članstvo u EU. I na kraju, situacija u praksi je takva da se ona ne može promeniti u narednih šest meseci“, smatra Gavrilović.\n-pročitajte još: Fantomski dijalog i predizborna buka\nSuštinski jedini rezultat koji je vlast postigla ovom simulacijom dijaloga jeste da se opozicija privoli da izađe na izbore, komentariše za DW novinar Đorđe Vlajić: „Vlastima je zapravo bitno da ne dođe do delegitimizacije izbora. Pretpostavljam da će negde u tom smislu biti i ono što će poručiti evroposlanici, a poruku takve vrste ’svi na izbore’ smo, čini mi se, već dobili“, napominje Vlajić.\nDijalog koji Aleksandar Vučić vodi sa opozicijom koja ne želi prisustvo stranaca služi samo tome da snizi cenu dijaloga koji se vodi uz posredovanje EU, primećuje Zoran Gavrilović. „BIRODI je inače bio pozvan na sastanak s vladinom komisijom gde se razgovaralo o preporukama ODIHR-a za poboljšanje izbornog procesa. Ključni utisak sa tog sastanka jeste da vlast uopšte nije htela da razgovara o dve stvari: o Regulatornom telu za elektronske medije (REM) i sa njim povezanim medijima, i o položaju Aleksandra Vučića u izbornoj kampanji“, naglašava Gavrilović.\nPoslednji parlamentarni izbori u Srbiji održani su 21. juna 2020.\nOpozicioni lideri već više puta su upozorili da je na neki način poražavajuće da se u Srbiji polemiše o izbornim uslovima, jer su izborna pravila regulisana zakonima, i sada bi te zakone samo trebalo sprovoditi. Đorđe Vlajić skreće pažnju „da zakoni daju izvestan okvir za fer ponašanje u izbornom procesu, ali da je pitanje kako kontrolisati primenu tih zakona“.\n„Ali, neka mi sada neko objasni ko je taj ko će kontrolisati i sprečiti ’bugarske vozove’, crne džipove s nabildovanim momcima koji obilaze biračka mesta i zastrašuju ljude ili ih prisiljavaju da glasaju. Imali smo i slučajeve snimljenih uticaja na birače, ali je odlučeno da to nije krivično delo. Šta god se formalno dogovorilo u tim dijalozima, mislim da je nemoguće da će se izborni uslovi popraviti, jer je nemoguće popraviti ovu vlast. Ona ne želi da se popravi, ovo je njen prostor i njen ambijent“, napominje Đorđe Vlajić.\nStav Dragana Đilasa da ne očekuje previše ni od Brisela, Zoran Gavrilović tumači „kao rezignaciju zbog politike EU u Srbiji, što se može razumeti, ali je teško opravdati. Ljudi koji su se bavili politikom pre Vučića negde nisu priznali svoje greške i obećali da se to više neće desiti, i zato sada imamo nekih milion i po birača koji nisu ni za vlast ni za opoziciju“, kaže Gavrilović.\nĐorđe Vlajić dodaje „da je svima jasno da je drugi bojkot besmislen, ali je sada pre svega ključno pitanje kako napraviti taj fer izborni ambijent“.\nLideri SPS-a Ivica Dačić i SNS-a Aleksandar Vučić\nUporedo s dijalogom vlasti i opozicije, odvija se i dijalog unutar vladajuće koalicije. Socijalistička partija Srbije (SPS) već izvesno vreme nudi još tešnju saradnju Srpskoj naprednoj stranci (SNS) i forsira ideju o zajedničkom nastupu na izborima. Ukoliko se ponovi bojkot izbora, potencijalno utapanje SPS u SNS bi Srbiju zaista dovelo u status jednopartijske države.\nSNS mudro ćuti na ove predloge o zajedničkom nastupu i, kako objašnjava Zoran Gavrilović, „SPS je stranka na izdisaju. To je stranka koja je rentirala svoj politički rejting za pojedine funkcije. Vrh SPS je sada procenio da će na ovaj način politički preživeti, i da je to spas da sačuvaju svoje javne funkcije dok će njihovi birači biti prepušteni Aleksandru Vučiću“.\nSlučaj SPS mnoge donekle podseća na utapanje pokreta SPAS Aleksandra Šapića u SNS i, kako ističe Đorđe Vlajić, „to su sve saradničke stranke koje su prosto deo ovog političkog sistema. SPS je stariji od SNS, ali njihova politička moć je sada takva da zavise od volje Naprednjaka. To je prosto stranka koja je na vlasti decenijama i ona nije sposobna da funkcioniše kao opozicija“, zaključuje Vlajić.\nKljučne reči Srbija, opozicija, dijalog, dijalog vlasti i popzicije, SNS, SPS, Vučić, Dačić, Đilas\nTrajni link https://p.dw.com/p/400Uv


Završena doobuka operativnog osoblja FUCZ uoči početka deminerske sezone u 2022. godini | Federalna uprava civilne zaštite\nZbog epidemiološke situacije doobuka je realizovana u nekoliko grupa u Livnu, Bihaću, Sarajevu i Tuzli, a provedena je u potpunosti u skladu sa predviđenim Nastavnim planom i programom. Posebna pažnja u izvođenju doobuke posvećena je pravilnoj primjeni Standardnih operativnih procedura, organizaciji deminerskog radilišta i neophodnih mjera sigurnosti koje se poduzimaju u izvođenju operacija deminiranja. Tokom doobuke prezentovani su osnovni principi primjene koncepta rješavanja minskog problema u BiH putem metode “vraćanja površine – land release”. Praktični dio proveden je neposredno prije započinjanja deminerskih radova u Bosanskoj Krupi, Bihaću, Mostaru i Stocu, čime je i zvanično započela ovogodišnja deminerska sezona za timove Federalne uprave civilne zaštite.\nUoči početka deminerske sezone u 2022. godini Federalna uprava civilne zaštite je realizovala doobuku operativnog osoblja u skladu sa Instrukcijom dostavljenom od strane Centra za uklanjanje mina u BiH.\nZbog epidemiološke situacije (COVID-19) i poštivanja propisanih mjera, doobuka je realizovana u nekoliko grupa u Livnu, Bihaću, Sarajevu i Tuzli, a provedena je u potpunosti u skladu sa predviđenim Nastavnim planom i programom.\nPosebna pažnja u izvođenju doobuke posvećena je pravilnoj primjeni Standardnih operativnih procedura, organizaciji deminerskog radilišta i neophodnih mjera sigurnosti koje se poduzimaju u izvođenju operacija deminiranja.\nTokom doobuke prezentovani su osnovni principi primjene koncepta rješavanja minskog problema u BiH putem metode “vraćanja površine – land release”.\nPraktični dio doobuke proveden je neposredno prije započinjanja deminerskih radova, i to u trajanju od dva sata.\nDan nakon doobuke operativnog osoblja FUCZ nastavljeni su deminerski radovi na zadacima u Bosanskoj Krupi (“Dionica Grmuša – Mali Radić”), Orašju (“Lepnica – Veprice”), Bihaću (“MSP Una”) i Mostaru (“Goranci staro selo”), a nastavak radova na zadatku “Budisavina” u Općini Stolac planiran je za danas, 15. februara, čime je i zvanično započela ovogodišnja deminerska sezona za timove Federalne uprave civilne zaštite.\n« Sažetak redovnog izvještaja o stanju u Federaciji BiH, za dane 14./15.02.2022.godine, do 10:00 sati\tSažetak redovnog izvještaja o stanju u Federaciji BiH, za dane 15./16.02.2022.godine, do 10:00 sati »


Borba za Faludžu, ID se povlači\nIrački vojnik pozira za fotografiju u centru Faludže, 17. jun 2016.\nIračke specijalne snage nastavile su danas operacije u Faludži, nakon što su saopštile da su veći deo grada preuzele od Islamske Države, dan ranije.\nTrupe iračke vojske preuzele su ranije kontrolu nad komandnim centrom Islamske države u regionu posle serije vazdušnih napada u kojima su pogođene dve taktičke jedinice i uništeno šest pozicija oružja.\nZvaničnici su potvrdili da je iračka vojska takođe zauzela vladinu zgradu u centru grada. Irački premijer Hajder Al Abadi je na Tviteru naveo da je Faludža vraćena zemlji i da je Mosul sledeća bitka. "Daeš će biti poražen", naglasio je Abadi.\nSkoro dva meseca, američki obaveštajni zvaničnici opisivali su da je ID najslabija od kako je ubrzano napredovala, ukazujući na brojne faktore.\nZvaničnici navode da džihadisti beže iz grada tako što se mešaju sa civilima koji takođe napuštaju grad.\nSAD: Ruske akcije u Siriji problematične\nU međuvremenu, američki sekretar za odbranu Ešton Karter kritikovao je Rusiju zbog bombardovanja opozicionih snaga koje podržava Amerika na jugu Sirije, nazivajući te akcije problematičnim.\nU razgovoru sa novinarima u petak u Pentagonu, Karter je rekao da su se borci koji su pogođeni ruskim vazdušnim napadima borili protiv ekstremističke grupe Islamska država.\nOn je istakao da su ruske snage ili namerno napale pobunjenike, što bi bilo u suprotnosti sa njihovim zadatim ciljem da se pobedi Islamska država, ili su napali pobunjenike slučajno, kao rezultat loših obaveštajnih podataka.\nSekretar za odbranu takođe je rekao da ruska vojska nije pravilno upotrebila liniju komunikacije koja je uspostavljena između dve zemlje radi sprečavanja nesigurnih američkih i ruskih vazdušnih operacija iznad Sirije.\nSjedinjene Države kritikovale su rusku taktiku i aktivnosti u Siriji više puta i odbijale da sarađuju sa ruskim snagama u zemlji. Američki zvaničnici smatraju da Rusi podržavaju režim sirijskog predsednika Bašara Al Asada.


Putevi uglavnom suvi 0 Podijeli Podijeli na facebook Podijeli na twitter Podijeli na viber Pošalji na mail\n08.08.2020. / 07:54\nU Crnoj Gori saobraća se po uglavnom suvim putevima, a na dionicama koje prolaze kroz usjeke učestalija je pojava odrona.\nIz Auto moto saveza savjetovali su opreznu vožnju, prilagođenu vremenskim i saobraćajnim uslovima.\nUlazak iz BiH moguć je za građane država sa liste IJZ uz negativan PCR, ELISA ili ECLIA test akreditovane laboratorije iz BiH star maksimim 72 sata.\nZbog rekonstrukcije regionalnog putu Cerovice – Rogami, na dionici Rogami – Spuž, saobraćaj će biti obustavljen od devet do 14 sati.


Višković: Struja u Srpskoj nikada neće biti skuplja nego u FBiH – Biznis.ba\nNaslovnaBiHVišković: Struja u Srpskoj nikada neće biti skuplja nego u FBiH\nVišković: Struja u Srpskoj nikada neće biti skuplja nego u FBiH\nobjavljeno 27. nov 2019. u 15:37\n“Već smo se izborili da naša cijena za privredu bude mnogo niža nego u Federaciji. Struja za privredu u Srpskoj je 35 evra po megavat-času”, rekao je Višković tokom skupštinske rasprave o Prijedlogu zakona o izmjenama i dopuni Zakona o porezu na dohodak, čiji je cilj da se podstakne razvoj tržišta dobrovoljnog penzijskog osiguranja kao posebnog oblika dugoročne namjenske štednje.\nVišković je dodao da će Vlada nastojati da etapno dolazi do povećanja cijene struje, ali da će u svakom momentu biti jeftinija nego u Federaciji.\nReplicirajući na opozicione navode “da ništa nije urađeno i da vlast radi populistički”, premijer je istakao da Srpska daje više od 30 miliona KM podsticaja za zapošljavanje, te da je u Republici rekordna zaposlenost sa više od 267.000 radnika.\n“Mi smo možda uradili i više nego što se moglo u ovim uslovima”, rekao je Višković.\n“Izdvojiti 70,80 miliona KM za sprovođenje seta zakona koji je juče razmotren i kojim će biti povećane plate radnicima u upravi, prosvjeti, kulturi, visokom obrazovanju, MUP-u i pravosuđu, nije populističko djelovanje Vlade Srpske kako tvrdi opozicija”, rekao je Višković.\n“Rade se provjere diploma oko 35 zaposlenih, a ovih dana će se provjeravati i sljedeća grupa. Biće sankcionisano gdje god bude ustanovljeno da je diploma lažna”, rekao je Višković.


Karadžić: Još jedan mandat pa ću se povući - TimeOut, Top News\nKaradžić: Još jedan mandat pa ću se povući\nAleksandar Milosavljević 12.10.2013., 14:07\nTomislav Karadžić je u nedavnom intervjuu datom za zvanični sajt Fudbalskog saveza Srbije, na čijem je čelu, rekao da će se on povući sa predsedničkog mesta kao što je i najavio pre mesec i po dana, ali da postoje određeni uslovi pod kojima će to učiniti.\nS obzirom da je cela stvar prilično smešna i konfuzna poznati satirični sajt Njuz.net se potrudio da Karadžićevu izjavu još više dovede do apsurda. Prenosimo kako su naše kolege sa tog portala videle ceo slučaj.\nPredsednik Fudbalskog saveza Srbije Tomislav Karadžić rekao je da je njegova ostavka na stolu, ali i da postoji uslov pod koji je neophodno ispuniti da bi on napustio tu funkciju. Prvi čovek srpskog fudbala najavio je da će otići iz saveza samo u slučaju da na njegovom čelu ostane još četiri godine.\nKaradžić napominje da je odluku o povlačenju objavio još pre mesec dana i da, što se njega tiče, tu ništa nije sporno.\n„Vodio sam savez u najtežim vremenima za srpski fudbal i to treba ceniti. Tokom mog mandata smo propustili čak dva uzastopna velika takmičenja, izgubljen je kult reprezentacije, prvenstvo je postalo potpuno neregularno, klubovi su u avgustu završavali igranje u Evropi, fudbalski centri širom Srbije su nestali, a za takvu situaciju niko nije bio spreman da preuzme odgovornost“ – istakao je Karadžić.\n„Ostavka je napisana, ukoliko se ispuni moj uslov o još četiri godine na čelu saveza momentalno ću se povući sa funkcije nakon što taj mandat istekne. Meni fotelja nikada nije bila primarna i smatram da sam to najbolje pokazao time što sam ostavku uslovio još samo jednim mandatom, a imao sam osnova da tražim bar još dva“ – rekao je predsednik FSS-a, a njegovu izmišljenu izjavu prenosi Njuz.net.\nTomislav Karadžić je dodao i da nije baš srećan zbog toga što Siniša Mihajović svoj ostanak na kormilu reprezentacije vezuje za njega jer, kako kaže, nijedan predsednik saveza ne želi da ga povezuju sa neuspešnim selektorom.\nFudbalski savez SrbijeTomislav Karadžić\nPrethodna vest Đoković zadovoljan igrom protiv Conge\nSledeća vest Runi zateže oko novog ugovora sa Junajtedom\nAleksandar Ilić 18.08.2020., 20:11\nVladimir Andonov 03.08.2020., 12:30\nAleksandar Ilić 15.06.2020., 10:16\nRedakcija 27.05.2020., 21:25\nRedakcija 27.05.2020., 20:22\nRedakcija 26.05.2020., 15:15\nĐoković zadovoljan igrom protiv Conge\nRuni zateže oko novog ugovora sa Junajtedom\nSVE JE SPREMNO: Boks na ogromna vrata stiže u Veliko Gradište\nZVEZDA SE IGRALA SA RADOM: Rutinska pobeda crveno-belih kao zagrevanje za Hofenhajm\nUŽASNA VEST, PREMINUO JOŠ JEDAN ČUVENI FUDBALER: Nekadašnji as (42) Premijer lige i junak Mundijala izgubio najvažniju utakmicu!


ČIP SISTEMI OBILJEŽILI KRAJ JOŠ JEDNE POSLOVNE GODINE – ČIP Sistemi\n“Kraj godine nije ni kraj, ni početak, već nastavak – sa svom mudršću iskustva u nama”, kazao je Hal Borland i smatrajući odluku i focus, kao najvažnijim elementima uspjeha – naš tim, tim Čip Sistemi već 23 godine slavi, sa svojim zaposlenicima, nastavke – završetke projekata, početke novih i godišnje obilježavanje ostvarenih rezultata. Tako je bilo i danas, u prostorijama kompanije, kao i prethodnih prethodnih godina – okupili su se i uposlenici i volonteri, mladi na praksi, koji imaju priliku naučiti i uvidjeti značaj rada u jednom ozbiljnom kolektivu.\nPored društveno korisnog rada, a koji je postao i pečat ovog tima kojeg predvodi Adisa Tufo, za šta je nagrađena Zlatnom plaketom Gorske službe spašavanje Općine Ilidža, zasigurno se može reći da je godinu kompanije okrunisalo priznanje generalne direktorice – Večernjakov pečat za “Ponos BiH” dodjeljen u Mostaru. Nakon čega slijedi certifikat za “Brzorastuće kompanije u BiH” Poslovnih novina, te Bisnode4Exellence – Zlatni Bisnode certifikat za uspješno poslovanje kompanije Čip Sistemi, koji tim gđe. Tufo ističe kao tim onih sa kojima treba poslovati.\nUz moto da rad, kvalitet i posvećenost pomjeraju granice – kompanija Čip Sistemi u Novu godinu ulazi jača nego ikada, poručuju njeni uposlenici.


Migranti izbačeni iz Adaševaca, uz pomoć APC vraćeni u Centar\nDatum kreiranja 31 Juli 2018\nNaš tim je jutros, tokom redovne tokom posete Prihvatnom centru u Adaševcima ispred kampa zatekao uznemirenu grupu migranata iz Irana među kojima je bila i jedna žena i jedan maloletnik bez pratnje. Naveli su da je njih devetoro prethodne večeri izbačeno iz kampa. Sedeli su na ćebadima koje su prostrli na putu ispred kampa, nemajući kuda da idu. Ispričali su nam da su izbačeni zbog tuče koja se dogodila prethodne večeri između grupa iz Avganistana i Irana. Nakon toga, kažu da ih je upravnik prihvatnog centra izbacio.\nAPC/CZA tim je prikupio informacije o događaju i pružio prvu psihološku pomoć ovim ljudima, umirio ih i obavestio centar za socijalni rad u Šidu da je među njima bez smeštaja i maloletni dečak bez pratnje. Posebno je uznemirena bila žena koja je provela noć na parkingu, između autoputa i šume, kao i njen suprug koji navodi da se i u Iranu borio sa depresijom. Ubrzo je došla policija iz Šida, među kojima je bio i inspektor za strance.\nNaš tim je insistirao da se migrantima obezbedi smeštaj jer su u ovakvoj situaciji izloženi bezbednosim, zdravstvenim i humanitarnim rizicima, posebno osetljivi slučajevi kao što je žena, maloletnik bez pratnje, potom lice sa psihičkim problemima. Ujedno, prihvatni centri, kakav je i ovaj u Adaševcima, i namenjeni su za prihvat migranata za koje nije nužno da zatraže azil u Srbiji.\nOno što je za nas bilo posebno zabrinjavajuće je to što su migrante iz kampa izbacili zaposleni u Komesarijatu za izbeglice. Upravnik kampa je uz to tvrdio da kako ova lica ne žele da uđu u kamp. Pitali smo migrante i svi su rekli da žele da budu u smeštaju.\nPolicija je uzela izjave o samom događaju, poučila migrante o poštovanju pravila kampa i životu u kolektivnom smeštaju. Potom su predstavnici policije razgovarali sa upravom kampa i svi migranti su primljeni u smeštaj.\nIzbeglice su bile veoma zahvalne našem timu, intervenciji i pomoći u kriznoj situaciji. Oko grupe izbačenih lica okupilo se dosta izbeglica smeštenih u kampu koji su želeli da pokažu solidarnost sa njima i pokušaju da im pomognu.